
ΑΠΟΦΑΣΕΙ Σ 

Αριθ. Φ1/375/Β1/696 

Έγκριση του εσωτερικού κανονισμού λειτουργίας του 
Πανεπιστημίου Κρήτης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 5 παρ. 1 και 4 του Ν. 
2083/1992 (ΑΊ 59). 

2. Το γεγονός ότι από την εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του Πανεπιστημίου Κρήτης (άρθρο 29Ατου Ν. 1558/1985, 
όπως αυτό προσετέθη με το άρθρο 27 του Ν. 2081/1992 
και τροποποιήθηκε με το άρθρο 1 παρ. 2φ του Ν. 2469/ 
1997 (Α' 38), αποφασίζουμε: 

Εγκρίνουμε τον εσωτερικό κανονισμό λειτουργίας του 
Πανεπιστημίου Κρήτης, τον οποίο κατάρτισε η Σύγκλητος 
του Ιδρύματος και ο οποίος έχει ως εξής: 


ΕΣΩΤΕΡΙΚΟΣ ΚΑΝΟΝΙΣΜΟΣ 
ΛΕΙΤΟΥΡΓΙΑΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Η Σύγκλητος του Πανεπιστημίου Κρήτης στην 143η/ 
22.9.2000 συνεδρίασή της, αφού έλαβε υπόψη της: 

α) Τις διατάξεις των άρθρων 2 παρ. 2 (ν), 5 και 12 παρ. 8, 
9 του Ν. 2083/1992 και 

β) Τις προηγούμενες αποφάσεις της που ελήφθησαν 
στις συνεδριάσεις 131η/7.10.99 και 133η/10.12.99, κα¬ 
ταρτίζει τον εσωτερικό κανονισμό λειτουργίας του Ιδρύ¬ 
ματος, ως ακολούθως: 

Άρθρο Πρώτο 
Γενικές Αρχές 

Η λειτουργία του Πανεπιστημίου βασίζεται στη δημι¬ 
ουργική συνεργασία όλων των φορέων της ακαδημαϊκής 
κοινότητας. Η δραστηριότητα του κάθε φορέα πρέπει να 
ασκείται στα πλαίσια της νομοθεσίας, του Εσωτερικού 
Κανονισμού και των καταστατικών αρχών του φορέα. Πέ¬ 
ρα από τους γραπτούς κανονισμούς, όμως, η ακαδημαϊκή 
κοινότητα στηρίζεται σε ένα σύνολο αξιών, οι οποίες προ¬ 


κύπτουν από την ελεύθερη επιστημονική σκέψη. Οι αρχές 
αυτές είναι οι εξής: 

1. Στόχοι του Πανεπιστημίου: Η λειτουργία του Πανεπι¬ 
στημίου έχει ως κύριο σκοπό τη διδασκαλία και την έρευ¬ 
να. Η δραστηριότητα όλων των φορέων της ακαδημαϊκής 
κοινότητας πρέπει να κατατείνει στη βελτίωση της εκπαί¬ 
δευσης, στην πρόοδο της έρευνας και στη σταθερή εκ¬ 
πλήρωση του πρωταγωνιστικού ρόλου του Πανεπιστημί¬ 
ου στη σύγχρονη επιστημονική και τεχνολογική εξέλιξη. 

Η δραστηριότητα του Πανεπιστημίου βασίζεται στις αρ¬ 
χές του ανθρωπισμού και αποβλέπει στην καλλιέργεια 
του πολιτισμού τόσο μεταξύ των μελών του όσο και στην 
κοινωνία. Η δραστηριότητα του Πανεπιστημίου προσανα¬ 
τολίζεται επίσης στην πλήρη κοινωνική ένταξη όλων των 
μελώντου. 

Το Πανεπιστήμιο λειτουργεί ως ενεργός σύνδεσμοςτης 
ελληνικής κοινωνίας με το ευρύτερο ευρωπαϊκό, μεσογει¬ 
ακό και διεθνές περιβάλλον. Ακόμα, υποστηρίζει τη συνε¬ 
χή προαγωγή των δημοκρατικών θεσμών και πρακτικών 
που αποτελούν προϋπόθεση για την ανάπτυξη καιτην κοι¬ 
νωνική καταξίωση της επιστήμης. 

Για την επίτευξη των παραπάνω, και μέσα στο πλαίσιο 
των αρχών του και του νόμου, το Πανεπιστήμιο επιδιώκει 
και αποδέχεται τη συνεργασία με άλλα φυσικά και νομικά 
πρόσωπα. 

2. Ανθρωπιστικές αρχές και σεβασμός των δικαιωμάτων 
του πολίτη: Η λειτουργία του Πανεπιστημίου και οι δρα¬ 
στηριότητες της ακαδημαϊκής κοινότητας πρέπει να 
ασκούνται με τέτοιο τρόπο ώστε να γίνονται απόλυτα σε¬ 
βαστά τα θεσπισμένα από τους Διεθνείς Οργανισμούς Δι¬ 
καιώματα του Ανθρώπου και τα συνταγματικά Δικαιώμα¬ 
τα του Πολίτη. 

Θεωρείται απαράδεκτη οποιαδήποτε διάκριση σχετίζε¬ 
ται με τη φυλή, το χρώμα, το φύλο, την εθνικότητα, την 
ιδεολογία, τις επιλογές του προσωπικού βίου, τη θρη¬ 
σκεία, τη φυσιολογία και οποιαδήποτε νόμιμη κοινωνική 
αντίληψη και πρακτική. Επίσης, είναι ανεπίτρεπτη η άσκη¬ 
ση οποιοσδήποτε ψυχολογικής βίας και κάθε εκτροπή 
από τη μαθησιακή σχέση μεταξύ διδασκόντων και διδα- 
σκομένων. 

3. Η αξιοκρατία: Οι διαδικασίες λήψης αποφάσεων και 
τα κριτήρια τα οποία εφαρμόζονται από τα διάφορα όρ¬ 
γανα και θεσμούς του Πανεπιστημίου θα πρέπει να γίνο¬ 
νται με διαφάνεια και να κατατείνουν στην εμπέδωση ενός 

κλίματος αξιοκρατίας και δικαιοσύνης σε όλους τους φο¬ 
ρείς της ακαδημαϊκής κοινότητας. 

Οι αποφάσεις θα πρέπει να λαμβάνονται με διαφανή και 
τεκμηριωμένη διαδικασία ώστε να μη δημιουργούνται 
προϋποθέσεις ή υποψίες άσκησης πιέσεων και ευνοιο- 
κρατικής συμπεριφοράς λόγω προσωπικών, συγγενικών, 
κομματικών ή επαγγελματικών σκοπιμοτήτων. 

Η αξιολόγηση όλων των μελών της πανεπιστημιακής 
κοινότητας πρέπει να βασίζεται σε αιτιολογημένη κρίση 
των επιδόσεων του κρινόμενου και να αναφέρεται στην εν 
γένει δημιουργικότητα και έφεση του κρινόμενου. 

4. Ακαδημαϊκό άσυλο: Σκοπός του ακαδημαϊκού ασύ¬ 
λου είναι η κατοχύρωση της ελευθερίας στη διδασκαλία, 
την έρευνα, την έκφραση καιτη διακίνηση ιδεώνχωρίς κα¬ 
νένα περιορισμό. 

Όλοι οι φορείς της ακαδημαϊκής κοινότητας έχουν υπο¬ 
χρέωση να φυλάσσουν και να προστατεύουν τα κτίρια, τα 
μέσα διδασκαλίας και έρευνας, και γενικότερα τους πό¬ 
ρους και την περιουσία του Πανεπιστημίου, ώστε να μη 
φαλκιδεύεται και να μην περιορίζεται το νόμιμο δικαίωμα 
χρήσης και αξιοποίησής τους από οποιοδήποτε μέλος 
της κοινότητας. 

5. Η ελληνική γλώσσα: Η ακαδημαϊκή κοινότητα, χωρίς 
να αποκλείει, να αποφεύγει ή να αποθαρρύνει τη χρήση 
άλλων γλωσσών έχει, επίσης, χρέος να χρησιμοποιεί και 
να καλλιεργείτην ελληνική γλώσσα και να προάγει τη χρή¬ 
ση της στους επιστημονικούς κλάδους που θεραπεύει το 
Πανεπιστήμιο. 

ΚΕΦΑΛΑΙΟ Α' 

ΛΕΙΤΟΥΡΓΙΚΕΣ ΔΙΑΤΑΞΕΙΣ 
Άρθρο 1 

Έμβλημα - Σφραγίδα 

1. Το κατά τις διατάξεις του Ν.Δ/τος 87/1973 και του 
Π.Δ/τος 296/1973 ιδρυθέν στην Κρήτη Πανεπιστήμιο, το 
οποίο φέρειτοντίτλο «Πανεπιστήμιο Κρήτης» με έδρατην 
πόλη του Ρεθύμνου, έχει ως έμβλημα το κλασικό νόμισμα 
της Γόρτυνας που παριστάνει την Ευρώπη σε στάση στο¬ 
χασμού, καθισμένη ανάμεσα στα κλαδιά δένδρου, με τις 
εξής τροποποιήσεις: πάνω στο πεδίο αναγράφεται το 
όνομα «ΕΥΡΩΠΗ” και το δένδρο εικονίζεται ως ελιά. 

2. Η κυκλική σφραγίδα του Πανεπιστημίου Κρήτης έχει 
τις διαστάσεις και τα στοιχεία που προβλέπονται στο άρ¬ 
θρο 6 παρ. 3 του Ν. 48/1975 (Α' 108). Στο μεσαίο κύκλο ει¬ 
δικότερα αναγράφονται η ένδειξη ΠΑΝΕΠΙΣΤΗΜΙΟ ΚΡΗ¬ 
ΤΗΣ και στις σφραγίδες των Σχολών και των Τμημάτων 
επιπρόσθετα ο τίτλος της Σχολής ή του Τμήματος αντί¬ 
στοιχα. 

Άρθρο 2 

Λειτουργία συλλογικών οργάνων 

Η διαδικασία συζήτησης θεμάτων και λήψης αποφάσε¬ 
ων στα συλλογικά όργανα του Ιδρύματος (Σύγκλητο, 
Πρυτανικό Συμβούλιο, Γ ενική Συνέλευση Σχολής, Κοσμη¬ 
τεία, Γενική Συνέλευση Τμήματος, Διοικητικό Συμβούλιο 
Τμήματος και Γ ενική Συνέλευση Τομέα) είναι η ακόλουθη: 

α) Το οικείο όργανο συνέρχεται σε συνεδρία ύστερα 
από πρόσκληση από τον Πρόεδρο ή το νόμιμο αναπλη¬ 
ρωτή του, ο οποίος καταρτίζει την ημερήσια διάταξη του 
οργάνου σε συνεργασία με το Γραμματέα. Διαβάζονται ή 


αναπτύσσονται, γραπτά ή προφορικά αντίστοιχα, οι ειση¬ 
γήσεις από τους κατά νόμον εισηγητές του κάθε θέματος. 
Οι γραπτές εισηγήσεις διανέμονται μαζί με την ημερήσια 
διάταξη με ευθύνη της Γραμματείαςτου οργάνου. 

β) Οι εισηγήσεις ή προτάσεις τίθενται σε ψηφοφορία, 
εάν δεν υπάρχει ομοφωνία των μελών των οργάνων που 
έχουν δικαίωμα ψήφου. Η ψηφοφορία γίνεται με ανάταση 
του χεριού. Ονομαστική ψηφοφορία γίνεται μετά από 
απόφαση του Προέδρου ή αν το ζητήσει το 1/3 των παρό¬ 
ντων. Στην περίπτωση αυτή η ψηφοφορία γίνεται με αλ¬ 
φαβητική σειρά μετά από κλήρωση του γράμματος έναρ¬ 
ξης. Οι αποφάσεις του οργάνου λαμβάνονται με απόλυτη 
πλειοψηφία των παρόντων μελών, εκτός αν ορίζεται δια¬ 
φορετικά από το νόμο. Ο προεδρεύων ψηφίζει τελευταί¬ 
ος, σε περίπτωση δε ισοψηφίας επικρατεί η άποψή του. 
Μυστική ψηφοφορία γίνεται μόνο στις περιπτώσεις που 
προβλέπεται από τον νόμο. 

γ) Για κάθε διαδικαστικό θέμα που προκύπτει αποφασί¬ 
ζει το σώμα. 

δ) Εάν σε συλλογικό όργανο τεθούν σε ψηφοφορία πε¬ 
ρισσότερες από δύο προτάσεις, δίχως κάποια από αυτές 
να τύχει της απόλυτης πλειοψηφίας, τότε επαναλαμβάνε¬ 
ται η ψηφοφορία μεταξύ των δύο προτάσεων που πλειο¬ 
ψήφησαν. 

ε) Οι συνεδρίες των Γενικών Συνελεύσεων Τμημάτων 
και Τομέων και των Εκλεκτορικών Σωμάτων για την εκλο¬ 
γή, εξέλιξη, μονιμοποίηση και ανανέωση θητείας μελών 
Δ.Ε.Π. παύουν από 15 Ιουλίου έως την 31 η Αυγούστου. Σε 
έκτακτες όμως περιπτώσεις μπορεί με απόφαση του Πρυ- 
τανικού Συμβουλίου να συγκληθούν οι Γενικές Συνελεύ¬ 
σεις και κατ’ αυτήν τη χρονική περίοδο. 

στ) Η πρόσκληση για συνεδρία συλλογικού οργάνου 
αποστέλλεται από τον Πρόεδρό του, εκτός από επείγου¬ 
σες περιπτώσεις, τουλάχιστον τρεις (3) ημέρες πριν από 
την ημέρα της συνεδρίας. 

ζ) Κατά την πρώτη συνεδρία του συλλογικού οργάνου, 
κάθε ακαδημαϊκού έτους, ορίζεται ημέρα και ώρα της 
εβδομάδας, κατά την οποία, εφόσον υπάρχουν θέματα 
συγκαλείται το όργανο σε συνεδρία. Σε εξαιρετικά επεί¬ 
γουσες περιπτώσεις μπορείτο όργανο να συνεδριάζει άλ¬ 
λη ημέρα και ώρα. Μπορεί ακόμη, μετά από ειδικώς αιτιο¬ 
λογημένη απόφαση του Προεδρεύοντος, να συνέρχεται 
και σε χώρο εκτός του Ιδρύματος. 

η) Είναι δυνατή η έκτακτη σύγκληση του οργάνου, αντο 
ζητήσει με αίτηση το 1 13 των μελών του, ή αν τούτο απο- 
φασισθεί από τον Προεδρεύοντατου οργάνου. Η έκτακτη 
σύγκληση πραγματοποιείται υποχρεωτικά την ημέρα και 
ώρα της τακτικής εβδομαδιαίας συνεδριάσεως, η οποία 
ακολουθεί αμέσως μετά την κατάθεση της αίτησης στο 
Πρωτόκολλο της οικείας ακαδημαϊκής μονάδας. Η αίτηση 
αυτή υποβάλλεται τουλάχιστον δύο (2) ημέρες προ της 
ανωτέρω συνεδριάσεως. 

θ) Σε περίπτωση έλλειψης απαρτίας, το συλλογικό όρ¬ 
γανο συγκαλείται εκ νέου μέσα σε δέκα ημέρες από την 
πρώτη σύγκληση με την ίδια ακριβώς ημερήσια διάταξη 
και ευρίσκεται σε απαρτία οσαδήποτε μέλη κι αν είναι πα¬ 
ρόντα, τα οποία σε καμιά περίπτωση δεν μπορεί να είναι 
λιγότερα από τρία μέλη και ειδικά για τη Σύγκλητο δεν 
μπορεί να είναι λιγότερα από το 1 /3 των μελών της. 

ι) Οι αποφάσεις λαμβάνονται μετηνπροβλεπόμενη από 
την κείμενη νομοθεσία πλειοψηφία. Λευκές ψήφοι και 
αποχές δεν προσμετρώνται στο αποτέλεσμα της ψήφο- 

φορίας, με την επιφύλαξη του άρθρου 1 παρ. 7 του Ν, 
2517/1997. 

ια) Τα θέματα της ημερήσιας διάταξης εισηγείται ο 
Πρόεδρος ή άλλο μέλος του οργάνου το οποίο ορίζεται 
από αυτόν. Ο Πρόεδρος μπορεί να καλείστη συνεδρίαση, 
πριν από τη συζήτηση και τη λήψη απόφασης, μέλη της 
πανεπιστημιακής κοινότητας για παροχή διευκρινήσεων 
τα οποία στη συνέχεια αποχωρούν. 

ιβ) Κατά τη συζήτηση κάθε θέματος ο Πρόεδρος δίνειτο 
λόγο σε όλους όσους τον ζητήσουν, ο δε εύλογος χρόνος 
ομιλίας κάθε ομιλητή καθορίζεται από τον Προεδρεύο- 
ντα. 

ιγ) Ο Πρόεδρος μπορεί να διακόπτει τη συνεδρίαση για 
σύντομο διάλειμμα. Με σύμφωνη γνώμη του οργάνου 
μπορεί η συνεδρίαση να διακοπεί για μεγαλύτερο διά- 
στη μα συνεχιζόμενη όμως την ίδια ή την αμέσως επόμενη 
ημέρα. 

ιδ) Ο Γραμματέας του οργάνου τηρεί τα πρακτικά εκά- 
στης συνεδρίας το οποία ειδικά για τη Σύγκλητο και το 
Πρυτανικό Συμβούλιο διανέμονται και επικυρώνονται κα¬ 
τά την ίδια ή άλλη συνεδρία, υπογράφονται δε από τα πα¬ 
ρόντα κατά τη συνεδρία μέλη. Στην περίπτωση όλων των 
άλλων συλλογικών οργάνων, πληντης Συγκλήτου και του 
Πρυτανικού Συμβουλίου, ο Γραμματέας έχει την επιμέ¬ 
λεια και την από κοινού με τον Προεδρεύοντα ευθύνη της 
τήρησης και σύνταξης των οικείων πρακτικών, τα οποία 
μετά την καθαρογραφή τους υπογράφονται από αυτούς 
και δεν χρειάζονται άλλη επικύρωση. Επικυρωμένα πρα¬ 
κτικά χορηγούνται σε όποιον έχει νόμιμο συμφέρον κατά 
τις κείμενες διατάξεις. Στα πρακτικά καταχωρίζονται συ- 
νοπτικώς οι εισηγήσεις, οι προτάσεις, οι συζητήσεις και 
αποδίδονται με ακρίβεια οι αποφάσεις. Καθ’ υπαγόρευσιν 
προτάσεις δεν συμπεριλαμβάνονται στα πρακτικά, εκτός 
εάν υποβληθούνγραπτώς. 

ιε) Αποφάσεις του οργάνου μπορεί να εκτελούνται και 
προ της επικύρωσης των πρακτικών. 

ιστ) Μέλος του συλλογικού οργάνου που παρεκτρέπε¬ 
ται κατά τη διάρκεια συνεδρίας ανακαλείται από τον Προ¬ 
εδρεύοντα στην τάξη. Σε περίπτωση δε υποτροπής αφαι- 
ρείται ο λόγος απ' αυτόν. Οι λόγοι ανάκλησης στην τάξη 
και αφαίρεσης του λόγου αναγράφονται στα πρακτικά. 

Άρθρο 3 

Λειτουργία Συγκλήτου 

1. Η Σύγκλητος συνεδριάζει καθ’ όλο το έτος για θέμα¬ 
τα της αρμοδιότητάς της, τακτικά μία φορά το μήνα και 
εκτάκτως όποτε το κρίνει ο Πρύτανης. Της Συγκλήτου 
προεδρεύει ο Πρύτανης και απουσιάζοντος αυτού ένας 
από τους Αντιπρυτάνεις, οριζόμενος από τον Πρύτανη. 

2. Καθήκοντα γραμματέα ασκεί ο προϊστάμενος της 
Γραμματείας της Συγκλήτου, ο οποίος ορίζεται σύμφωνα 
με τις κείμενες διατάξεις. 

3. Για τα λοιπά θέματα σύγκλησης και λειτουργίας της 
Συγκλήτου ισχύουν οι διατάξεις του άρθρου 2 του παρό¬ 
ντος εσωτερικού κανονισμού. 

Άρθρο 4 

Λειτουργία Πρυτανικού Συμβουλίου 

1. Το Πρυτανικό Συμβούλιο συνεδριάζει τακτικά δύο (2) 
φορές το μήνα εφόσον υπάρχουν θέματα προς συζήτηση 
και εκτάκτως όποτε κρίνει αναγκαίο ο Πρύτανης ή αν τού¬ 


το ζητηθεί από τα μισά μέλη του με σχετική αίτηση. Του 
Πρυτανικού Συμβουλίου προεδρεύει ο Πρύτανης και 
απουσιάζοντος αυτού ένας από τους Αντιπρυτάνεις ορι¬ 
ζόμενος από τον Πρύτανη. 

2. Καθήκοντα γραμματέα ασκεί ο προϊστάμενος της 
Γραμματείας του Πρυτανικού Συμβουλίου, ο οποίος ορί¬ 
ζεται σύμφωνα με τις κείμενες διατάξεις. 

3. Για τα λοιπά θέματα σύγκλησης και λειτουργίας του 
Πρυτανικού Συμβουλίου ισχύουν οι διατάξεις του άρθρου 
2 του παρόντος εσωτερικού κανονισμού. 

Άρθρο 5 

Λειτουργία Γ ενικής Συνέλευσης Σχολής 

1. Ο Κοσμήτορας προεδρεύει των συνεδριάσεων της 
Γ ενικής Συνέλευσης της Σχολής, απόντος δε ή κωλυομέ- 
νου αυτού ο νόμιμος αναπληρωτής του. 

2. Η Γενική Συνέλευση της Σχολής συνεδριάζει όποτε 
κρίνει ο Κοσμήτορας ή όποτε το ζητήσει η Γ ενική Συνέ¬ 
λευση ενός Τμήματος. 

3. Καθήκοντα Γραμματέα ασκεί ο Προϊστάμενος της 
Γ ραμματείας της Σχολής, ο οποίος ορίζεται σύμφωνα με 
τις κείμενες διατάξεις. 

4. Γ ια τα λοιπά θέματα σύγκλησης και λειτουργίας της 
Γ ενικής Συνέλευσης της Σχολής εφαρμόζονται τα αναφε- 
ρόμενα για τα συλλογικά όργανα στο άρθρο 2, εφόσον 
δεν είναι αντίθετα με τις διατάξεις της πανεπιστημιακής 
νομοθεσίας. 

Άρθρο 6 

Λειτουργία Κοσμητείας Σχολής 

1. Ο Κοσμήτορας της Σχολής προεδρεύει των συνε¬ 
δριάσεων της Κοσμητείας της Σχολής, απόντος δε αυτού 
ο νόμιμος αναπληρωτής του, μετά από έγγραφη ή σε 
επείγουσες περιπτώσεις, προφορική εντολή του Κοσμή¬ 
τορα. 

2. Η Κοσμητεία συνεδριάζει όποτε κρίνει ο Κοσμήτορας 
ή όποτε το ζητήσει το 1/3 των μελών της Κοσμητείας. 

3. Καθήκοντα Γ ραμματέα ασκεί ο Προϊστάμενος της 
Γ ραμματείας της Σχολής. 

4. Γ ια τα λοιπά θέματα σύγκλησης και λειτουργίας της 
Κοσμητείας εφαρμόζονται τα αναφερόμενα για τα συλ¬ 
λογικά όργανα στο άρθρο 2, εφόσον δεν είναι αντίθετα με 
τις διατάξεις της πανεπιστημιακής νομοθεσίας. 

Άρθρο 7 

Λειτουργία Γενικής Συνέλευσης Τμήματος 

1. Ο Πρόεδρος του Τμήματος προεδρεύει της Γενικής 
Συνέλευσης του Τμήματος, απόντος δε ή κωλυομένου 
αυτού ο νόμιμος αναπληρωτής του. 

2. Καθήκοντα γραμματέα της Γ ενικής Συνέλευσης Τ μή- 
ματος ασκεί ο Προϊστάμενος της Γραμματείας του Τμή¬ 
ματος ή ο νόμιμος αναπληρωτής του. Σε περίπτωση 
απουσίας ή κωλύματος του Προϊσταμένου Γ ραμματείας 
ή του νομίμου αναπληρωτή του, με απόφαση του Διοικη¬ 
τικού Συμβουλίου ή της Γενικής Συνέλευσης του Τμήμα¬ 
τος τα ανωτέρω καθήκοντα μπορεί να ασκούνται από δι¬ 
οικητικό υπάλληλο ή μέλος Ε.Τ.Ε.Π. του Τμήματος. 

3. Για τα λοιπά θέματα σύγκλησης και λειτουργίας 
εφαρμόζονται τα αναφερόμενα στο άρθρο 2, εφόσον δεν 
είναι αντίθετα με τις σχετικές διατάξεις της πανεπιστη¬ 
μιακής νομοθεσίας. 

4. Η Γενική Συνέλευση του Τμήματος συνεδριάζει όπο- 
τε προβλέπει ο νόμος και όποτε κρίνει ο Πρόεδρος του 
Τμήματος. 

Άρθρο 8 

Λειτουργία Διοικητικού Συμβουλίου Τμήματος 

1. Ο Πρόεδρος του Τμήματος προεδρεύει των συνε¬ 
δριάσεων του Διοικητικού Συμβουλίου του Τμήματος, 
απόντος δε αυτού ο νόμιμος αναπληρωτής του. 

2. Το Διοικητικό Συμβούλιο του Τμήματος συνεδριάζει 
μια φορά το μήνα αν υπάρχουν θέματα και εκτάκτως 
όπως προβλέπεται στο άρθρο 2. 

3. Καθήκοντα γραμματέα του Διοικητικού Συμβουλίου 
ασκεί ο Προϊστάμενος της Γραμματείας του Τμήματος ή 
ο νόμιμος αναπληρωτής του. Σε περίπτωση απουσίας ή 
κωλύματος του Προϊσταμένου ή του νομίμου αναπληρω¬ 
τή του, με απόφαση του Διοικητικού Συμβουλίου, τα ανω¬ 
τέρω καθήκοντα μπορεί να ασκούνται από διοικητικό 
υπάλληλο ή μέλος Ε.Τ.Ε.Π. του Τμήματος. 

4. Για τα λοιπά θέματα σύγκλησης και λειτουργίας του 
Διοικητικού Συμβουλίου εφαρμόζονται τα αναφερόμενα 
για τα συλλογικά όργανα στο άρθρο 2 του παρόντος εσω¬ 
τερικού κανονισμού. 

Άρθρο 9 

Λειτουργία Γενικής Συνέλευσης Τομέα 

1. Ο Διευθυντής του Τομέα προεδρεύει των συνεδριά¬ 
σεων της Γενικής Συνέλευσης του Τομέα. 

2. Η Γενική Συνέλευση του Τομέα συνεδριάζει όποτε 
κρίνει ο Διευθυντής του Τομέα είτε αν το ζητήσει το 1/3 
των μελών του Τομέα. 

3. Καθήκοντα γραμματέα της Γενικής Συνέλευσης του 
Τομέα ασκεί μέλος Δ.Ε.Π., Ε.Ε.ΔΙ. Π. ή Ε.Τ.Ε.Π. του Τομέα. 
Ο ορισμός του γραμματέα γίνεται με απόφαση του Διευ¬ 
θυντή του Τομέα. 

4. Γ ια τα λοιπά θέματα σύγκλησης και λειτουργίας της 
Γ ενικής Συνέλευσης του Τομέα, εφαρμόζονται τα αναφε¬ 
ρόμενα για τα συλλογικά όργανα στο άρθρο 2, εφόσον 
δεν είναι αντίθετα με τις διατάξεις της πανεπιστημιακής 
νομοθεσίας. 

Άρθρο 10 

Συγκρότηση Συλλογικών Οργάνων 

1. Τα προβλεπόμενα στα άρθρα 8, 9 και 10 του Νόμου 
1268/82 μέλη των συλλογικών οργάνων ορίζονται σύμ¬ 
φωνα με τις κείμενες διατάξεις. 

2. Η συγκρότηση των συλλογικών οργάνωντου Ιδρύμα¬ 
τος γίνεται σύμφωνα με τις κείμενες διατάξεις, όπως αυ¬ 
τές ισχύουν κάθε φορά. 

Άρθρο 11 
Μονομελή όργανα 

1. Τα μονομελή όργανα του Ιδρύματος, κατά ιεραρχική 
σειρά είναι: α) ο Πρύτανης, β) ο Αντιπρύτανης, γ) ο Κο¬ 
σμήτορας, δ) ο Πρόεδρος Τμήματος, ε) ο Διευθυντής Το¬ 
μέα. 

2. Η κάθε είδους διαδικασία για την εκλογή των μονομε¬ 
λών οργάνων, καθώς και η εκλογή αυτών, αρχίζει και τε¬ 
λειώνει μετά τις φοιτητικές εκλογές και εν πάσει περιπτώ- 
σει μέχριτο τέλος Ιουνίου. Στην περίπτωση της καθ’ οιον- 


δήποτε τρόπο κένωσης της θέσεώς τους, οι σχετικές δια¬ 
δικασίες ολοκληρώνονται εντός της έκτου νόμου τασσό¬ 
μενης προθεσμίας. 

Άρθρο 12 

Εκλογή Πρυτανικών Αρχών 

1. Οι εκλογές για την ανάδειξη Πρυτανικών Αρχών προ¬ 
κηρύσσονται από το Πρυτανικό Συμβούλιο δύο (2) το πο¬ 
λύ μήνες πριν από τη λήξη της θητείας των απερχόμενων 
Πρυτανικών Αρχών, στους οποίους δεν περιλαμβάνονται 
οι μήνες των θερινών διακοπών (Ιούλιος - Αύγουστος). 

2. Η απόφαση προκήρυξης των εκλογών κοινοποιείται, 
τουλάχιστον ένα (1) μήνα πριν από την ημερομηνία διεξα¬ 
γωγής τους, σε όλα τα μέλη Δ.Ε.Π. του Ιδρύματος με τη 
φροντίδα της Γ ραμματείας του Πρυτανικού Συμβουλίου 
και μέσω των Γραμματειών των Τμημάτων, όπως επίσης 
και σε όλους τους πανεπιστημιακούς φορείς, οι οποίοι 
ενημερώνονται για τον αριθμό των εκπροσώπων τους στο 
Εκλεκτορικό Σώμα. Στην προκήρυξη αναφέρεται η ημε¬ 
ρομηνία διεξαγωγής των εκλογών, τα εκλογικά Τμήματα 
στα οποία θα διεξαχθούν, η ώρα έναρξης και λήξης της 
ψηφοφορίας, όπως επίσης και η προθεσμία μέσα στην 
οποία πρέπει να υποδειχθούν οι εκπρόσωποι των πανεπι¬ 
στημιακών φορέων μαζί με τους αναπληρωματικούς 
τους. 

3. α) Το Πρυτανικό Συμβούλιο ορίζει για το σκοπό αυ¬ 
τόν, τουλάχιστον δέκα (10) ημέρες πριν από την ημερο¬ 
μηνία διεξαγωγής της ψηφοφορίας, πενταμελή Κεντρική 
Εφορευτική Επιτροπή από μέλη Δ.Ε.Π., με ισάριθμα ανα¬ 
πληρωματικά μέλη, στην οποία ανατίθεται η ευθύνη της 
ομαλής και αδιάβλητης διεξαγωγής των εκλογών. Ένα 
από τα τακτικά μέλη της βαθμίδας του Καθηγητή ή του 
Αναπληρωτή Καθηγητή ορίζεται από το Πρυτανικό Συμ¬ 
βούλιο Πρόεδρος της Επιτροπής. 

β) Το Πρυτανικό Συμβούλιο, για την εύρυθμη διεξαγω¬ 
γή της εκλογικής διαδικασίας, ορίζει εκλογικά Τμήματα, 
στα οποία κατανέμει τους ψηφοφόρους στο μικρότερο 
δυνατό αριθμό κτηρίων στις δύο πόλεις. Γ ια καθένα εκλο¬ 
γικό τμήμα ορίζει επίσης πενταμελή βοηθητική Εφορευτι¬ 
κή Επιτροπή, η οποία αποτελείται: από τον Πρόεδρό της, 
μέλος Δ.Ε.Π. της βαθμίδας του Καθηγητή ή του Αναπλη¬ 
ρωτή Καθηγητή, δύο μέλη Δ.Ε.Π., έναν φοιτητή εκλέκτο¬ 
ρα και το πέμπτο μέλος προέρχεται από τις υπόλοιπες κα¬ 
τηγορίες εκλεκτόρων. 

γ) Το Πρυτανικό Συμβούλιο ορίζει ως Γραμματέα για κά¬ 
θε Εφορευτική Επιτροπή μόνιμο διοικητικό υπάλληλο ή 
μόνιμο μέλος του Ε.Τ.Ε.Π. 

4. α) Οι υποψηφιότητες για το αξίωμα του Πρύτανη και 
των Αντιπρυτάνεων υποβάλλονται στο Πρυτανικό Συμ¬ 
βούλιο υπό των ενδιαφερομένων με αίτηση που κατατίθε¬ 
ται στο Πρωτόκολλο εισερχομένων εγγράφων της Κε¬ 
ντρικής Διοίκησης του Πανεπιστημίου, τουλάχιστον πέ¬ 
ντε (5) εργάσιμες ημέρες πριν από την ημέρα της 
εκλογής. Η αίτηση υποψηφιότητας περιλαμβάνει οπωσ¬ 
δήποτε τον υποψήφιο Πρύτανη και τους δύο υποψήφιους 
Αντιπρυτάνεις και υπογράφεται τόσο από τον υποψήφιο 
Πρύτανη όσο και από τους υποψήφιους Αντιπρυτάνεις. Οι 
υποψήφιοι υποβάλλουν συγχρόνως υπεύθυνη δήλωση, 
στην οποία βεβαιώνεται ότι δεν συντρέχουν ασυμβίβαστα 
στο πρόσωπό τους και ότι δεν καταλαμβάνονται από το 
όριο ηλικίας για την έξοδό τους από την υπηρεσία. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


20509 


β) Μπορεί επίσης να υποβληθεί υποψηφιότητα με αίτη¬ 
ση υπογεγραμμένη από το 1/10 των μελώντου εκλεκτορι- 
κού σώματος, η οποία ομοίως θα περιλαμβάνει τον υπο¬ 
ψήφιο Πρύτανη και τους υποψήφιους Αντιπρυτάνεις. Η 
αίτηση αυτή δεν λαμβάνεται υπόψη, εάν δεν συνοδεύεται 
από δήλωση αποδοχής της υποψηφιότητας υπό των προ- 
τεινομένων. 

γ) Η ανακήρυξη των υποψηφίων γίνεται από την Κεντρι¬ 
κή Εφορευτική Επιτροπή μετά τη λήξη της προθεσμίας 
υποβολής υποψηφιοτήτων. Στη συνέχεια, με φροντίδα 
του απερχόμενου Πρύτανη, τυπώνεται ικανός αριθμός 
ψηφοδελτίων, που περιλαμβάνουν τους υποψήφιους 
Πρυτάνεις και Αντιπρυτάνεις, καθώς και ίσος αριθμός 
λευκών ψηφοδελτίων. 

5. α) Με φροντίδα του Πρυτανικού Συμβουλίου καταρ¬ 
τίζονται οι κατάλογοι των εκλεκτόρων ως εξής: ί) τα ονο¬ 
ματεπώνυμα των μελών Δ.Ε.Π. περιλαμβάνονται σε δα¬ 
κτυλογραφημένη κατάσταση με αλφαβητική σειρά, ϋ) Οι 
εκλέκτορες εκπρόσωποι των φοιτητών καθώς και οι ανα¬ 
πληρωματικοί τους προσδιορίζονται κατά ακαδημαϊκό 
τμήμα, σύμφωνα με τη διαδικασία που αποφασίζουν τα 
αντίστοιχα συνδικαλιστικά όργανα, τηρουμένωντων κάθε 
φορά ισχυουσών διατάξεων. Οι εκπρόσωποι των φοιτη¬ 
τών νομιμοποιούνται με απόφαση και έγγραφη υπόδειξή 
τους από το Διοικητικό Συμβούλιο του οικείου φοιτητικού 
συλλόγου, η οποία φέρει τη σφραγίδα του συλλόγου και 
τις υπογραφές του Προέδρου και του Γραμματέατου. ϋί) 
Η υπόδειξη των εκπροσώπων των φοιτητών στο εκλεκτο- 
ρικό σώμα μπορεί να γίνει και με την ευθύνη του συνδικα¬ 
λιστικού φορέα που καλύπτει τους φοιτητές, έστω και αν 
η εμβέλειατου φορέα είναι μεγαλύτερη από το Τμήμα στο 
οποίο αφορά η εκπροσώπηση. Πάντως, οι οριζόμενοι εκ¬ 
πρόσωποι των φοιτητών ανήκουν οπωσδήποτε στο αντί¬ 
στοιχο Τμήμα, ίν) Στην περίπτωση κατά την οποία οι φοι¬ 
τητές κάποιου Τμήματος δεν καλύπτονται από συνδικαλι¬ 
στικό φορέα επιπέδου Τμήματος ή Σχολής, η υπόδειξη 
των εκπροσώπων τους στο εκλεκτορικό σώμα γίνεται από 
την αντίστοιχη ολομέλεια, η οποία συγκαλείται από τον 
Πρόεδρο του Τμήματος ή τον Αναπληρωτή του σε ειδική 
συνεδρίαση, προκειμένου να γίνει η εκλογή των εκλεκτό¬ 
ρων. Ο συγκαλών την ολομέλεια των φοιτητών του οικεί¬ 
ου τμήματος έχει και την ευθύνη της υπογραφής του σχε¬ 
τικού νομιμοποιητικού εγγράφου για την εκπροσώπηση, 
ν) Οι εκπρόσωποιτωνλοιπών κατηγοριών υποδεικνύονται 
εγκαίρως από τα αντίστοιχα συνδικαλιστικά όργανα που 
τους καλύπτουν. 

Για όποιες κατηγορίες δεν υπάρχουν τέτοια όργανα, τα 
μέλη κάθε κατηγορίας συγκαλούνται από τον Πρύτανη ή 
τον Αναπληρωτή του ή από άλλο εξουσιοδοτημένο εκ¬ 
πρόσωπό του σε ειδική συνεδρίαση, προκειμένου να γίνει 
η εκλογή των εκλεκτόρων. Ο συγκαλών τις αντίστοιχες 
ολομέλειες αυτών των κατηγοριών έχει και την ευθύνη 
υπογραφής του σχετικού νομιμοποιητικού εγγράφου για 
την εκπροσώπηση. 

β) Μετά την κατάρτισή τους οι κατάλογοι των εκλεκτό¬ 
ρων όλων κατηγοριών επικυρώνονται από το Πρυτανικό 
Συμβούλιο και δεν επιτρέπεται πλέον οποιαδήποτε τρο¬ 
ποποίησή τους. Οι επικυρωμένοι κατάλογοι μαζί με το 
υπόλοιπο εκλογικό υλικό παραδίδονται στον Πρόεδρο 
της Κεντρικής Εφορευτικής Επιτροπής και είναι στη διά¬ 
θεση των υποψηφίων. 

6. α) Η ψηφοφορία αρχίζει και λήγει σύμφωνα μετο πρό¬ 


γραμμα που έχει ορίσει το Πρυτανικό Συμβούλιο. Πριν 
από την έναρξή της, οι εφορευτικές επιτροπές ελέγχουν 
αν οι κάλπες είναι κενές και τις σφραγίζουν με βουλοκέρι. 

β) Οι εκλέκτορες προσέρχονται και ψηφίζουν σύμφωνα 
με το πρόγραμμα σε εκλογικά τμήματα, όπως ορίζεται 
στη σχετική απόφαση του Πρυτανικού Συμβουλίου. Οι 
εφορευτικές επιτροπές αναγνωρίζουν τα στοιχεία της 
ταυτότητας των εκλογέων και επαληθεύουν την εγγραφή 
τους στον εκλογικό κατάλογο. Στη συνέχεια διαγράφουν 
το οικείο όνομα και ακολούθως οι εκλογείς υπογράφουν 
παραπλεύρως από το όνομά τους, σε αντίτυπο του εκλο¬ 
γικού καταλόγου. 

γ) Σε κάθε εκλογέα οι επιτροπές παραδίδουν φάκελο 
και πλήρη σειρά ψηφοδελτίων. Οι φάκελοι πρέπει να φέ- 
ρουντη σφραγίδα του Πανεπιστημίου και μονογραφή του 
προέδρου της οικείας εφορευτικής επιτροπής. Ο εκλογέ¬ 
ας αποσύρεται σε ιδιαίτερο χώρο και εκεί κλείνει το ψη¬ 
φοδέλτιο μέσα στο φάκελο, τον οποίο ρίχνει ιδιοχείρως 
στην κάλπη. 

7. α) Μετά τη λήξη της ψηφοφορίας οι επιτροπές κη¬ 
ρύσσουν την περάτωσήτης, κλείνουν τη θύρατης αίθου¬ 
σας και αρχίζει η διαδικασία καταμέτρησης των ψηφο¬ 
δελτίων. Μετά το άνοιγμα της κάλπης από τον Πρόεδρο 
αριθμούνται οι φάκελοι και αποσφραγίζονται. Στη συνέ¬ 
χεια αριθμούνται τα ψηφοδέλτια, ελέγχεται η εγκυρότη- 
τά τους και μονογράφονται από τον Πρόεδρο. 

β) Τα ψηφοδέλτια είναι άκυρα στις εξής περιπτώσεις, εν 
όψειτης μυστικότητας της ψηφοφορίας, ί) Ότανπεριέχο- 
νται σε φάκελο που φέρει στίγματα, σημεία ή λέξεις, εφό¬ 
σον αυτά κριθούν ως διακριτικά γνωρίσματα που προφα¬ 
νώς παραβιάζουν το απόρρητο της ψηφοφορίας, ϋ) Όταν 
τα ψηφοδέλτια είναι διαφορετικά από εκείνα με τα οποία 
το Πανεπιστήμιο εφόδιασε τα εκλογικά τμήματα, ϋί) Όταν 
υπάρχει αλλοίωση στη μορφή ή στο περιεχόμενό τους ή 
έχουν σημειωθεί λέξεις, υπογραμμίσεις, στίγματα και εν 
γένει σημεία που παραβιάζουν το απόρρητο της ψηφο¬ 
φορίας, ως διακριτικά γνωρίσματα, ίν) Όταν βρεθούν 
στον ίδιο φάκελο περισσότερα ψηφοδέλτια, έγκυρα ή μη, 
της ίδιας ή άλλης υποψηφιότητας. 

8. α) Οι εφορευτικές επιτροπές τηρούν σχετικό πρακτι¬ 
κό, στο οποίο αναγράφονται, εκτός των άλλων στοιχείων, 
και ί) οι αριθμοί των εγγεγραμμένων, των ψηφισάντων, 
των έγκυρων, άκυρων ή λευκών ψηφοδελτίων, ϋ) οι αριθ¬ 
μοί των έγκυρων ψηφοδελτίων κατά υποψηφιότητες. Ως 
πρωτόκολλο ψηφοφορίας οι επιτροπές χρησιμοποιούν 
ένα αντίτυπο του εκλογικού καταλόγου, στο οποίο θα 
έχουν υπογράψει οι ψηφίσαντες εκλογείς. Το πρακτικό 
και το πρωτόκολλο ψηφοφορίας υπογράφονται από τον 
πρόεδρο και τα μέλη της επιτροπής. 

β) Μετά το πέρας της διαλογής οι επιτροπές τοποθε¬ 
τούν μέσα σε φάκελο το πρακτικό, τους εκλογικούς κατα¬ 
λόγους, το πρωτόκολλο ψηφοφορίας, τα ψηφοδέλτια τα¬ 
κτοποιημένα κατά υποψηφιότητες και κάθε άλλο σχετικό 
έγγραφο. Ακολούθως συντάσσουν ανακοίνωση αποτελε¬ 
σμάτων και τη διαβιβάζουν αμέσως στην Κεντρική Εφο¬ 
ρευτική Επιτροπή. 

9. Αρμόδια για να αποφανθεί επί ενστάσεων είναι η Κε¬ 
ντρική Εφορευτική Επιτροπή. Οι ενστάσεις υποβάλλονται 
εγγράφως στις επί μέρους εφορευτικές επιτροπές ή στην 
Κεντρική Εφορευτική Επιτροπή, δίχως όμως να διακόπτε¬ 
ται η ψηφοφορία. 

10. Για την εκλογή των υποψηφίων η Κεντρική Εφορευ- 

τική Επιτροπή, αφούελέγξειτα στοιχεία τωνφακέλωντων 
επί μέρους επιτροπών, συντάσσει πρακτικό στο οποίο πε- 
ριέχονται τα εξής: ο ολικός αριθμός των εκλεκτόρων, οι 
αριθμοί των άκυρων, των λευκών και των έγκυρων ψηφο¬ 
δελτίων, καθώς και ο αριθμός των ψήφων που έλαβε κάθε 
υποψήφιος. Το πρακτικό υπογράφεται από όλα τα μέλη 
της Κεντρικής Εφορευτικής Επιτροπής και διαβιβάζεται 
αμελλητί στον απερχόμενο Πρύτανη. 

Άρθρο 13 

Εκλογή Κοσμήτορα και Προέδρου Τμήματος 

1. Για την εκλογή Κοσμήτορα Σχολής και Προέδρου 
Τμήματος ισχύουν οι ακόλουθες κοινές διατάξεις. Ο Κο¬ 
σμήτορας, ο οποίος έχει την πλήρη ευθύνη για τη νομιμό¬ 
τητα της διαδικασίας, συγκαλεί το σώμα των εκλεκτόρων 
σε ειδική συνεδρίαση, με έγγραφη πρόσκληση. Μετά τη 
διαπίστωση απαρτίας και την υποβολή προφορικών ή 
γραπτών υποψηφιοτήτων, ορίζεται από τον Κοσμήτορα 
τριμελής εφορευτική επιτροπή για την υποβοήθηση του 
έργου του. Αν ο Κοσμήτορας είναι και υποψήφιος, προε¬ 
δρεύει ο Αντιπρύτανης Ακαδημαϊκών Υποθέσεων και 
Προσωπικού. 

2. Ακολουθεί μυστική ψηφοφορία με ψηφοδέλτια. Η 
εφορευτική επιτροπή παραδίδει στους εκλέκτορες φάκε¬ 
λο με ψηφοδέλτιο που έχει σφραγισθεί και μονογραφεί 
από τον πρόεδρο της επιτροπής. Οι εκλέκτορες, αφού 
αποσυρθούν σε ιδιαίτερο χώρο και ψηφίσουν τον υποψή¬ 
φιο της προτίμησής τους, κλείνουν το φάκελο και τον ρί¬ 
χνουν ιδιοχείρως στην κάλπη. Ακολουθεί η διαλογή των 
ψηφοδελτίων, για την οποία και τηρείται πρακτικό, κατ? 
αναλογική εφαρμογή των διατάξεων περί εκλογής των 
πρυτανικών αρχών. Η εφορευτική επιτροπή παραδίδει το 
πρακτικό στον Προεδρεύοντα, ο οποίος ανακοινώνει το 
αποτέλεσμα. 

3. Την εκλογή του Προέδρου Τμήματος ακολουθεί η 
εκλογή αναπληρωτή Προέδρου, η οποία όμως μπορεί να 
διεξαχθεί και ταυτόχρονα με την προηγούμενη. Για την 
εκλογή αυτήν ισχύει αναλόγως ό,τι και για την εκλογή του 
Προέδρου Τμήματος. 

4. Τα πρακτικά των συνελεύσεων των εκλεκτορικών σω¬ 
μάτων για την εκλογή Κοσμήτορα, Προέδρου και Ανα¬ 
πληρωτή Προέδρου Τμήματος τηρούν ο Γραμματέαςτης 
Σχολής ή ο Γραμματέας του Τμήματος αντιστοίχως. Τα 
πρακτικά υπογράφονται από τον Κοσμήτορα και τον αρ¬ 
μόδιο Γραμματέα και διαβιβάζονται στην Πρυτανεία από 
τον Κοσμήτορα για την έκδοση της πράξης του διορι¬ 
σμού. 

Άρθρο 14 

Εκλογή Διευθυντή Τομέα 

1. Ο απερχόμενος Διευθυντής Τομέα, και σε περίπτωση 
κωλύματος του ο Πρόεδρος του Τμήματος, καλεί σε συ¬ 
νέλευση τα μέλη της Συνέλευσης του Τομέα με θέμα την 
εκλογή νέου Διευθυντή. 

2. Αφού διαπιστωθεί απαρτία, υποβάλλονται οι υποψη¬ 
φιότητες και επακολουθεί μυστική ψηφοφορία. Εκλέγε¬ 
ται ο υποψήφιος που συγκέντρωσε την απόλυτη πλειο- 
ψηφία των παρόντων. Διαφορετικά η ψηφοφορία επανα¬ 
λαμβάνεται μεταξύ των δύο πρώτων υποψηφίων και 
εκλέγεται όποιος συγκεντρώσει τις περισσότερες ψή¬ 
φους. Μοναδικός υποψήφιος Διευθυντής του Τομέα δεν 


εκλέγεται, αν δε συγκεντρώσει το 1/3 τουλάχιστον των 
ψήφων του Εκλεκτορικού Σώματος. Το αποτέλεσμα της 
εκλογής ανακοινώνεται στον Πρόεδρο του Τμήματος. 

Άρθρο 15 

Κανόνες λειτουργίας των Συμβουλίων και Επιτροπών 

Η λειτουργία των Συμβουλίων και των Επιτροπών του 
Πανεπιστημίου διέπεται από τους ακόλουθους κανόνες, 
εκτός αν υπάρχει διαφορετική νομική ρύθμιση: 

1. Ο Πρόεδρος συγκαλεί το όργανο με έγγραφη πρό¬ 
σκλησή του, στην οποία αναγράφεται ο χρόνος, ο τόπος 
και τα θέματα της ημερήσιας διάταξης της συνεδρίασης. 
Ειδικώς, τα θέματα του Υπηρεσιακού Συμβουλίου διοικη¬ 
τικού προσωπικού εισάγονταιπρος συζήτηση σε αυτό κα¬ 
τόπιν ερωτήματος της καθ’ ύλην αρμόδιας Υπηρεσίας δια 
του Πρυτανικού Συμβουλίου. Το Υπηρεσιακό Συμβούλιο 
επιλαμβάνεται αυτεπάγγελτα μόνο θεμάτων αποκλειστι¬ 
κής του αρμοδιότητας και μόνο σε περιπτώσεις παράλει¬ 
ψης εκ μέρους των Υπηρεσιών υποβολής σε εύλογο χρό¬ 
νο των παραπάνω ερωτημάτων. 

2. Το όργανο βρίσκεται σε απαρτία, ότανταπαρόντα μέ¬ 
λη του είναι περισσότερα από τα απάντα. Διαφορετικά το 
όργανο μπορεί να συγκληθεί εκ νέου μέσα σε δέκα ημέ¬ 
ρες, οπότε τελεί σε απαρτία οσαδήποτε μέλη και αν είναι 
παρόντα. Εν πόση περιπτώσει το όργανο δεν μπορεί να 
λειτουργήσει νόμιμα, εφόσον δεν είναι παρόντα τουλάχι¬ 
στον τρία μέλη. 

3. Τα θέματα της ημερήσιας διάταξης συζητούνται με 
τη σειρά που αναγράφονται. Με απόφαση της πλειοψη- 
φίας των παρόντων η σειρά μπορεί να μεταβληθεί. Θέμα¬ 
τα με επείγοντα χαρακτήρα μπορεί να συζητηθούν εκτός 
ημερήσιας διάταξης ύστερα από απόφαση των 3/5 των 
παρόντων μελών. 

4. Η συζήτηση είναι ελεύθερη για όλα τα μέλη του ορ¬ 
γάνου, με τη χρήση εύλογου χρόνου για την ανάπτυξη 
των απόψεών τους. Εισηγητής των θεμάτων της ημερή¬ 
σιας διάταξης είναι ο Πρόεδρος ή μέλος του οργάνου που 
έχει ορισθεί εισηγητής. Οι αποφάσεις λαμβάνονται με 
απόλυτη πλειοψηφία των παρόντων μελών. Για την εκτέ¬ 
λεση των αποφάσεων μεριμνά ο Πρόεδρος, ο οποίος μπο¬ 
ρεί επίσης να συγκροτεί ομάδες εργασίας για τη μελέτη ή 
τη διεκπεραίωση ορισμένων θεμάτων. 

5. Γ ια κάθε συνεδρίαση τηρούνται πρακτικά στα οποία 
καταχωρίζονται συνοπτικά ή και αυτούσια, αν συντρέχει 
λόγος, οι εισηγήσεις, οι προτάσεις, οι συζητήσεις και οι 
αποφάσεις. Σε αυτά καταχωρίζεται υποχρεωτικά και η 
γνώμη της μειοψηφίας. Ο Γραμματέας έχει την επιμέλεια 
από κοινού με τον Πρόεδρο για την τήρηση των πρακτι¬ 
κών. Τα πρακτικά μετά την καθαρογραφή τους υπογρά¬ 
φονται από τον Πρόεδρο και το Γ ραμματέα δίχως άλλη 
επικύρωση. 

Άρθρο 16 
Αργίες 

Μαθήματα και εξετάσεις διακόπτονται τις ακόλουθες 
ημερομηνίες: 

• Του χειμερινού εξαμήνου: την 28η Οκτωβρίου, την 
17η Νοεμβρίου, κατά τις διακοπές των Χριστουγέννων 
που αρχίζουν την 23η Δεκεμβρίου και λήγουν την 6η Ια¬ 
νουάριου και την 30η Ιανουάριου. 

• Του εαρινού εξαμήνου: την Καθαρή Δευτέρα, την 25η 

Μαρτίου, κατά τις διακοπές του Πάσχα που αρχίζουν τη 
Μεγάλη Δευτέρα και λήγουν την Κυριακή του Θωμά, την 
Πρωτομαγιά και του Αγίου Πνεύματος. 

• Την Παρασκευή και τη Δευτέρα που προηγούνται και 
έπονται αντίστοιχα εθνικών εκλογών (βουλευτικών, ευ¬ 
ρωεκλογών και τοπικής αυτοδιοίκησης), μετά από από¬ 
φαση της Συγκλήτου. 

• Την 8η Νοεμβρίου (τοπική εθνική εορτή) για τις ακα¬ 
δημαϊκές μονάδες που εδρεύουν στο Ρέθυμνο. 

• Την 11η Νοεμβρίου, ημέρα εορτασμού του πολιού¬ 
χου αγίου της πόλης του Ηρακλείου, για τις ακαδημαϊκές 
μονάδες που εδρεύουν στην πόλη αυτήν. 

ΚΕΦΑΛΑΙΟ Β' 

ΘΕΜΑΤΑ ΠΡΟΣΩΠΙΚΟΥ 
Άρθρο 17 

Εκλογή Διδακτικού Ερευνητικού Προσωπικού 

1. Η πλήρωση των κενών θέσεων και η εκλογή των με¬ 
λών Δ.Ε.Π. γίνεται πάντοτε ύστερα από προκήρυξη της 
θέσης από τη Γενική Συνέλευση του Τμήματος, μετά από 
εισήγηση της Γενικής Συνέλευσης του οικείου Τομέα. 
Στην προκήρυξη αναφέρεται η βαθμίδα, ο τομέας και το 
γνωστικό αντικείμενο της υπό πλήρωση θέσης, το οποίο 
πρέπει να καλύπτει έναν πλήρη κλάδο της οικείας επιστή¬ 
μης με εύρος τουλάχιστον μιας αναγνωρισμένης ειδικό¬ 
τητας. 

2. Οι απαιτούμενες χρονικές και λοιπές τυπικές προϋ¬ 
ποθέσεις για εκλογή (ή εξέλιξη) σε θέση Δ.Ε.Π. πρέπει να 
πληρούνται κατάτο χρόνο της κρίσης προς εκλογή (ή εξέ¬ 
λιξη) και όχι κατά τον χρόνο λήξης της προθεσμίας υπο¬ 
βολής υποψηφιοτήτων. Τούτο ισχύει και για τα λοιπά τυ¬ 
πικά προσόντα διορισμού, για τα οποία απαιτείται η έκδο¬ 
ση πιστοποιητικού υγείας, κτήσης της ελληνικής 
ιθαγένειας και πλήρους αντιγράφου (τύπου Α') ποινικού 
μητρώου. Προκειμένου για πολίτες κρατών - μελών της 
Ευρωπαϊκής Ένωσης απαιτείται πιστοποιητικό της αρμό¬ 
διας αρχής του κράτους - μέλους την ιθαγένεια του οποί¬ 
ου έχει ο υποψήφιος. Οι υποψήφιοι πρέπει να έχουν εκ¬ 
πληρώσει τις στρατιωτικές τους υποχρεώσεις ή να μην 
υπέχουν χρηματική υποχρέωση για αυτές ή να έχουν 
απαλλαγεί νόμιμα από αυτές κατά το χρόνο έκδοσης της 
πρυτανικής πράξης του διορισμού τους. Για το λόγο αυ¬ 
τόν υποχρεούνται να καταθέσουν πριν από το διορισμό 
τους πιστοποιητικό τύπου Α' του αρμόδιου στρατολογι¬ 
κού γραφείου. 

Με υπεύθυνη δήλωση του Ν. 1599/86 οι υποψήφιοι που 
δεν έχουν εκπληρώσει τις στρατιωτικές τους υποχρεώ¬ 
σεις ή δεν έχουν απαλλαγεί νομίμως από αυτές κατά το 
χρόνο υποβολής της υποψηφιότητάς τους, δεσμεύονται 
ότι θα προσκομίσουν τα σχετικά δικαιολογητικά πριν την 
έκδοση της πρυτανικής πράξης του διορισμού τους. 

Το κώλυμα της μη εκπλήρωσης των στρατιωτικών υπο¬ 
χρεώσεων δεν ισχύει για πολίτες κράτους - μέλους της 
Ευρωπαϊκής Ένωσης, στο οποίο δεν προβλέπεται όμοιο 
κώλυμα διορισμού. 

3. Ο Πρόεδρος του Τμήματος συγκαλεί τη γενική συνέ¬ 
λευση και το εκλεκτορικό σώμα, για τη συγκρότηση της 
εισηγητικής επιτροπής και την εκλογή, μέσα στις νόμιμες 
προθεσμίες και σε ημερομηνία που να διασφαλίζεται η 
συμμετοχή του μέγιστου δυνατού αριθμού εκλεκτόρων. 


Με ευθύνη του Προέδρου, η πρόσκληση μετά θέματα της 
ημερήσιας διάταξης για την κοινή συνεδρίαση του εκλε- 
κτορικού σώματος και της γενικής συνέλευσης αποστέλ- 
λεται έγκαιρα σε όλα τα μέλη των προαναφερόμενων 
συλλογικών οργάνων, τα οποία λαμβάνουν γνώση προ- 
σωπικώς. Το γεγονός αυτό πρέπει να αποδεικνύεται κατά 
τρόπο μη επιδεχόμενο αμφισβήτηση: με υπογραφή των 
παραληπτών σε ειδικό βιβλίο ή έντυπο παραλαβής ή κα¬ 
τάσταση διανομής ή με συστημένη επιστολή. Η πρόσκλη¬ 
ση μπορεί να γίνει και με τηλεφώνημα, τηλεγράφημα, τη¬ 
λεομοιοτυπία ή άλλο πρόσφορο μέσο, εφόσον το γεγο¬ 
νός αυτό αποδεικνύεται από σχετική σημείωση σε ειδικό 
βιβλίο, η οποία πρέπει να φέρει χρονολογία και την υπο¬ 
γραφή του προσώπου που έκαμε την πρόσκληση, όπως 
απαιτεί ο νόμος. 

4. Με την απόφαση συγκρότησης της εισηγητικής επι¬ 
τροπής ένα από τα μέλη της ορίζεται ως συντονιστής, ο 
οποίος έχει την ευθύνη σύγκλησης της επιτροπής και συ¬ 
ντονισμού του έργου της. 

5. Κατά τη διαδικασία συγκρότησης της τριμελούς ει¬ 
σηγητικής επιτροπής κρίσεως των υποψηφίων, το αρμό¬ 
διο όργανο οφείλει να εξαντλεί τα μέλη Δ.Ε.Π. του ίδιου 
γνωστικού αντικειμένου του Τ μήματος στο οποίο ανήκει η 
θέση και στη συνέχεια άλλων Τμημάτωντου ίδιου ή άλλου 
Α.Ε.Ι. 

6. Η αντικατάσταση μέλους του εκλεκτορικού σώματος 
ή της εισηγητικής επιτροπής είναι κατ’ αρχήν επιτρεπτή, 
αλλά μόνον εφόσον είναι επαρκώς αιτιολογημένη. Η δια¬ 
τήρηση του κύρους του συλλογικού οργάνου (εκλεκτορι- 
κού σώματος ή εισηγητικής επιτροπής) αποτελεί επαρκή 
και νόμιμη αιτιολογία για την αντικατάσταση μέλους του. 
Γιατην αντικατάσταση απαιτείται απόφαση του αρμόδιου 
κατά περίπτωση συλλογικού οργάνου. 

7. Νεοδιοριζόμενα μέλη Δ.Ε.Π. που αναλαμβάνουν υπη¬ 
ρεσία, ως και μέλη Δ. Ε. Π. που διακόπτουν οριστικά την εκ¬ 
παιδευτική τους άδεια, πριν από τη λήξη της, για να ανα¬ 
λάβουν κανονικά υπηρεσία, συμμετέχουν υποχρεωτικά 
στα οικεία εκλεκτορικό σώματα, τα οποία ανασυγκροτού¬ 
νται, εφόσον τα προαναφερόμενα μέλη Δ.Ε.Π. ανήκουν 
στη βαθμίδα για την οποία γίνεται η κρίση και των ανώτε¬ 
ρων από αυτήν. Για την κατά τα ανωτέρω τροποποίηση 
της αρχικής συγκρότησης και, γενικότερα, για την ανα¬ 
συγκρότηση του εκλεκτορικού σώματος απαιτείται πά¬ 
ντοτε απόφαση της αρμόδιας για τη συγκρότησή του Γ ε¬ 
νικής Συνέλευσης του οικείου Τμήματος, τηρουμένηςτης 
προβλεπόμενης, κατά περίπτωση, νόμιμης αριθμητικής 
σύνθεσης του εκλεκτορικού σώματος. 

8. Το κώλυμα συμμετοχής μέλους Δ.Ε.Π. σε συλλογικό 
όργανο κρίσης (εκλεκτορικό σώμα ή εισηγητική επιτρο¬ 
πή), λόγω συγγένειας του, εξ αίματος ή αγχιστείας προς 
στον κρινόμενο, ισχύει και για τις περιπτώσεις συγγένει¬ 
ας μέχρι και του τέταρτου βαθμού. 

9. Η εισηγητική έκθεση πρέπει να είναι προϊόν σύσκε¬ 
ψης και ανταλλαγής γνωμών μεταξύ των μελών της ειση¬ 
γητικής επιτροπής και να υπογράφεται και από τα τρία μέ¬ 
λη της. Δεν γίνεται δεκτή η απλή διατύπωση χωριστών 
γνωμών των μελών της εισηγητικής επιτροπής, δεδομέ¬ 
νου ότι το έργο της σύνταξης της εισηγητικής έκθεσης 
έχει ανατεθεί σε επιτροπή και όχι σε αυτοτελώς δρώντα 
πρόσωπα. Ουδεμία υποχρέωση υφίσταται για την κοινο¬ 
ποίηση στα μέλη του εκλεκτορικού σώματος των χωρι¬ 
στών γνωμών των μελών της εισηγητικής επιτροπής. Εί- 

ναι, όμως, επιτρεπτή η υποβολή χωριστών εκθέσεων αλ¬ 
λά μόνον υπό την προϋπόθεση ότι από αυτές προκύπτει 
ρητά και αιτιολογείται επαρκώς η αδυναμία κατάρτισης 
κοινής έκθεσης, παρόλο που προηγήθηκε σύσκεψη και 
ανταλλαγή γνωμών μεταξύ των μελών της εισηγητικής 
επιτροπής. 

10. Η εισηγητική επιτροπή δεν υποχρεούται να αναλύ¬ 
σει στην έκθεσή της το σύνολο των εργασιών των υποψη¬ 
φίων, αλλά τις πλέον χαρακτηριστικές εξ αυτών, κατά την 
επιστημονική κρίση της, τηρώντας ίσο μέτρο κρίσης. Η ει¬ 
σηγητική έκθεση θα πρέπει οπωσδήποτε να περιέχει αξιο¬ 
λογική κατάταξη των υποψηφίων. 

11. Η έκθεση της εισηγητικής επιτροπής πρέπει να είναι 
πλήρως αιτιολογημένη, χωρίς να περιορίζεται σε απλή 
αριθμητική αναφορά των επιστημονικών εργασιών των 
υποψηφίων, αλλά να επεκτείνεται στην ανάλυση και αξιο¬ 
λόγησή τους. 

12. Όταν αμφισβητείται ειδικά και συγκεκριμένα από 
μέλος της εισηγητικής επιτροπής η συνδρομή τυπικού 
προσόντος υποψηφίου, το εκλεκτορικό σώμα θα πρέπει 
να αιτιολογήσει ειδικά την κρίση του ως προς τη συνδρο¬ 
μή αυτού του τυπικού προσόντος. 

13. Η κρίση για εκλογή (ή εξέλιξη) δεν μπορεί να πραγ¬ 
ματοποιείται εν όψει αμφιβολιών ή αμφισβητήσεων για το 
έργο ενός υποψηφίου. Οι αμφιβολίες ή αμφισβητήσεις 
πρέπει να αίρονται, θετικά ή αρνητικά για τον υποψήφιο, 
ύστερα από σαφή και αιτιολογημένη σκέψη, γεγονός το 
οποίο πρέπει να προκύπτει είτε από την εισηγητική έκθε¬ 
ση είτε από τα σχετικά πρακτικά εκλογής. 

14. Η υπέρβαση της προθεσμίας των σαράντα (40) ημε¬ 
ρών για την υποβολή της εισηγητικής έκθεσης δεν συνε¬ 
πάγεται την ακυρότητά της, ούτε καθιστά παράνομη την 
περαιτέρω διαδικασία της εκλογής, εφόσον η εισηγητική 
έκθεση υποβληθεί στη Γενική Συνέλευση του αρμόδιου 
Τμήματος μέσα σε εύλογο χρόνο από τον ορισμό της ει¬ 
σηγητικής επιτροπής. 

15. Τα μέλη της εισηγητικής επιτροπής εφόσον δεν εί¬ 
ναι μέλη της Γενικής Συνέλευσης και του εκλεκτορικού 
σώματος, μπορούν κατά τη συνεδρίαση του εκλεκτορι- 
κού σώματος, να αναπτύξουν προφορικώς την έκθεσή 
τους, ως και να παράσχουν διευκρινίσεις πριν από την 
έναρξη της συζήτησης και της ψηφοφορίας. 

16. Η αιτιολόγηση της ψήφου των εκλεκτόρων μπορεί 
να γίνει είτε ευθέως είτε εμμέσως, με αναφορά στην ει¬ 
σηγητική έκθεση ή στις γνώμες άλλων εκλεκτόρων ονο¬ 
μαστικά ή ακόμα και με αναφορά στις συζητήσεις που 
προηγήθηκαν της ψηφοφορίας. Η χρησιμοποίηση λευ¬ 
κής ψήφου απαιτεί επίσης επαρκή και ειδική αιτιολόγηση. 

17. Το εκλεκτορικό σώμα είναι αρμόδιο και οφείλει να 
αποφαίνεται περί της εκλογής ή μη ενός υποψηφίου βά¬ 
σει του αποτελέσματος της προηγηθείσας ψηφοφορίας, 
η δε σχετική απόφασή του διατυπώνεται με σαφή τρόπο 
στο πρακτικό εκλογής. 

18. Σε περίπτωση που συντρέχουν οι έκτου νόμου προ- 
βλεπόμενες προϋποθέσεις για την επαναληπτική διεξα¬ 
γωγή της ψηφοφορίας, μεταξύ των δύο πρώτων σε αριθ¬ 
μό ψήφων υποψηφίων, επί ισοψηφίας στη δεύτερη θέση, 
διενεργείται ψηφοφορία μεταξύ των ισοψηφισάντων, 
προκειμένου να αναδειχθεί ο υποψήφιος που θα καταλά¬ 
βει τη δεύτερη θέση. 

19. Εφόσον οι υποψήφιοι για εκλογή ή εξέλιξη έχουν 
υποβάλει μέσα στη νόμιμη προθεσμία τα προβλεπόμενα 


από το νόμο δικαιολογητικά, είναι δυνατόν, για την αξιο¬ 
λόγηση της προσωπικότητας και της επιστημονικής των 
επάρκειας, να συνεκτιμηθούν και επιστημονικά δημοσι¬ 
εύματα και έργα, τα οποία εκπόνησαν μετά την υποβολή 
της υποψηφιότητας και μέχρι τον χρόνο της κρίσης για 
εκλογή ή εξέλιξη. 

Άρθρο 18 

Δικαιώματα και υποχρεώσεις μελών Δ.Ε.Π. 

Α'. Δικαιώματα μελών Δ.Ε.Π. 

1. Τα μέλη Δ.Ε.Π. δικαιούνται να κάνουν χρήση των 
εγκαταστάσεων του Πανεπιστημίου (βιβλιοθήκες, σπου¬ 
δαστήρια, εργαστήρια, κ.λ.π.) σύμφωνα με τις αποφάσεις 
των οικείων πανεπιστημιακών οργάνων. 

2. Η διοίκηση του Τμήματος και του Πανεπιστημίου 
οφείλει, στο μέτροτου δυνατού, να εξασφαλίζει την εγκα¬ 
τάσταση (στέγαση, εξοπλισμό γραφείων) για όλα τα μέλη 
Δ.Ε.Π. 

3. Όλα τα μέλη Δ.Ε.Π. έχουν δικαίωμα να συμμετέχουν 
ελεύθερα και ανεμπόδιστα στα συλλογικά όργανα του 
Τμήματος και του Πανεπιστημίου σύμφωνα με τις εκά- 
στοτε ισχύουσες διατάξεις. 

4. Τα μέλη Δ.Ε.Π. έχουν το δικαίωμα να λαμβάνουν γνώ¬ 
ση όλωντων αποφάσεωντων πανεπιστημιακών οργάνων. 
Το δικαίωμά τους αυτό ασκείται ύστερα από σχετική αί¬ 
τηση προς τον Πρόεδρο του οικείου οργάνου. 

Β'. Βασικές υποχρεώσεις μελών Δ.Ε.Π. 

1. Κάθε μέλοςΔ.Ε.Π.α) ασκεί διδακτικό έργο όπωςονό- 
μος ορίζει, σύμφωνα με τις ανάγκες κάθε Τμήματος σε 
προπτυχιακό ή και μεταπτυχιακό επίπεδο. Το διδακτικό 
έργο συνίσταται όχι μόνο στην ανάληψη συγκεκριμένων 
ωρών διδασκαλίας σε μαθήματα, εργαστήρια, κλινικές 
και φροντιστήρια, αλλά και σε ουσιαστική καθοδήγηση 
των φοιτητών για εκπόνηση εργασιών, διπλωματικών ερ¬ 
γασιών, διδακτορικών διατριβών. Στο ευρύτερο εκπαι¬ 
δευτικό έργο των μελών Δ.Ε.Π. εμπίπτει και η διόρθωση 
κάθε είδους εργασιών των φοιτητών, καθώς και η επίβλε¬ 
ψη ή η παρακολούθηση διδακτορικών διατριβών, β) Επί¬ 
σης οφείλει να δέχεται φοιτητές, για θέματα που σχετίζο¬ 
νται με την εκπαιδευτική και ερευνητική διαδικασία, σε 
ώρες που πρέπει να ανακοινώνονται και να μην είναι μό¬ 
νον απογευματινές και συγκεντρωμένες σε μία ημέρα. Οι 
ημέρες και οι ώρες της υποδοχής των φοιτητών πρέπει να 
αναρτώνται στην αρχή κάθε εξαμήνου έξω από το χώρο 
υποδοχής και να ανακοινώνονται στη Γραμματεία του οι¬ 
κείου Τομέα, γ) Οφείλει ακόμη να συμμετέχει ενεργώς 
στις διοικητικές δραστηριότητες των συλλογικών οργά¬ 
νων και να συμβάλλει στην οργάνωση και σωστή λειτουρ¬ 
γία των εκπαιδευτικών και των ερευνητικών δραστηριοτή¬ 
των του Τμήματος και του Τομέα, δ) Προσφέρει ερευνη¬ 
τικό έργο (βασική και εφαρμοσμένη έρευνα), ε) 
Υποχρεούται να αναφέρει το όνομα του Πανεπιστημίου 
Κρήτης σε όλες τις επιστημονικές παρουσίες και δημοσι¬ 
εύσεις. 

2. Οι ανωτέρω υποχρεώσεις πρέπει να εκπληρώνονται 
στο χώρο του Πανεπιστημίου, ώστε οι ώρες της πρόσθε¬ 
της παρουσίας των μελών Δ.Ε.Π. στο Πανεπιστήμιο να 
αποτελούν ουσιαστική συμμετοχή στις παιδευτικές διαδι¬ 
κασίες του. Οι ώρες αυτές δεν επιτρέπεται να είναι λιγό- 
τερες από δεκατέσσερις (14) εβδομαδιαίως. 

3. Το έκτακτο διδακτικό προσωπικό (διδάσκοντες του 

Π.Δ. 407/80, επισκέπτες καθηγητές, εντεταλμένοι επίκου¬ 
ροι καθηγητές και ειδικοί επιστήμονες) που προσλαμβά¬ 
νεται με σύμβαση εργασίας ορισμένου χρόνου έχει δικαι¬ 
ώματα και υποχρεώσεις ανάλογες προς εκείνες των με¬ 
λών Δ.Ε.Π., με τους περιορισμούς που θέτει η κείμενη 
νομοθεσία. 

Γ. Άλλες υποχρεώσεις 

1. Η εξωπανεπιστημιακή απασχόληση των μελών Δ. Ε. Π. 
(π.χ. κατοχή δεύτερης θέσης, ανάθεση εντολής διδασκα¬ 
λίας σε άλλο Α.Ε.Ι., μερική άσκηση επαγγελματικής δρα¬ 
στηριότητας κ.λ.π.) επιτρέπεται μόνο βάσει της εκάστοτε 
κείμενης νομοθεσίας, κατά τη διάκριση του νόμου σε μέ¬ 
λη Δ.Ε.Π. πλήρους ή μερικής απασχόλησης. 

2. Τα μέλη Δ.Ε.Π. οφείλουν να αποδέχονται τον ορισμό 
τους ως μελών εισηγητικών επιτροπών και εκλεκτορικών 
σωμάτων στο ίδιο ή άλλο ΑΕΙ, να εκπληρώνουν τις διοικη¬ 
τικές και λοιπές υποχρεώσεις τους στο Τμήμα, συμβάλ¬ 
λοντας στην εύρυθμη λειτουργία του. Εφόσον μετέχουν 
σε συλλογικά όργανα, έχουν καθήκον να παρίστανται σε 
όλη τη διάρκεια των συνεδριάσεων. Απουσία ή αποχώρη¬ 
ση πριν από τη λήξη της συνεδρίασης επιτρέπεται μόνο 
για ανυπαίτιο λόγιο, που γνωστοποιείται στον Προεδρεύ- 
οντα. 

3. Η προθεσμία ανάληψης των καθηκόντων από όσους 
διορίζονται ή εξελίσσονται σε θέσεις Δ.Ε.Π. αρχίζει από 
την κοινοποίηση της δημοσίευσης της πράξης διορισμού 
στην Εφημερίδα της Κυβερνήσεως. Εάν εκλεγούν σε θέ¬ 
ση Δ.Ε.Π. σε άλλο Τμήμα του Πανεπιστημίου Κρήτης ή σε 
άλλο Α.Ε.Ι., θεωρείται ότι παραιτήθηκαν αυτοδικαίως από 
τη θέση που κατείχαν μέχρι τούδε. Η παραίτηση ισχύει 
από την ημερομηνία ανάληψης νέων καθηκόντων. 

4. Μέλη Δ.Ε.Π. που αποχωρούν από την υπηρεσία απο- 
δίδουντη χρήση του γραφείου στο οποίο στεγάζονταν και 
παραδίδουν εντός μηνάς στο Διευθυντή του Τομέα τα όρ¬ 
γανα και τα υλικά που είχαν στη διάθεσή τους. 

Δ'. Επιμόρφωση των μελών Δ.Ε.Π. 

Ο εμπλουτισμός των γνώσεων των μελών Δ.Ε.Π. σε δι¬ 
οικητικό, διδακτικό και ερευνητικό έργο, στην Ελλάδα και 
στο εξωτερικό, γίνεται στα πλαίσια της ισχύουσας νομο¬ 
θεσίας και των πανεπιστημιακών οργάνων του Πανεπι¬ 
στημίου Κρήτης. Οιόροισυμμετοχήςτων μελών Δ.Ε.Π. σε 
προγράμματα επιμόρφωσης κάθε μορφής καθορίζονται 
με αποφάσεις της Συγκλήτου ή του Πρυτανικού Συμβου¬ 
λίου, μετά από πρόταση της Γενικής Συνέλευσης κάθε 
Τμήματος, εφόσον δεν παρακωλύεται ουσιωδώς το διδα¬ 
κτικό και λοιπό έργο του οικείου Τομέα. Ο κατά τα ανωτέ¬ 
ρω εμπλουτισμός των γνώσεων και η συμμετοχή σε προ¬ 
γράμματα επιμόρφωσης θεωρείται ότι αποτελούν μέρος 
της προετοιμασίας του εκπαιδευτικού έργου των μελών 
Δ.Ε.Π.. 

Άρθρο 19 

Ειδικό και Εργαστηριακό Διδακτικό Προσωπικό 

1. Οι θέσεις του Ειδικού και Εργαστηριακού Διδακτικού 
Εκπαιδευτικού Προσωπικού (Ε.Ε.ΔΙ.Π.) είναι πλήρους 
απασχόλησης. 

2. Στα καθήκοντα των μελών Ε.Ε.ΔΙ.Π. που τους ανατί¬ 
θενται από τα αρμόδια κατά περίπτωση όργανα περιλαμ¬ 
βάνονται: α) Η παροχή ειδικού ή και εργαστηριακού / 
εφαρμοσμένου διδακτικού έργου στα πεδία εφαρμογής 
των οικείων επιστημών, συμπεριλαμβανομένης της εξέ¬ 


τασης και βαθμολόγησης των φοιτητών, και κάθε άλλου 
συναφούς προς αυτό έργου, β) Παρακολούθηση της 
πρακτικής εξάσκησης των φοιτητών και συμμετοχή στην 
εποπτεία των εξεταστικών διαδικασιών, γ) Η υποδοχή των 
φοιτητών και η ενημέρωσή τους για θέματα που σχετίζο¬ 
νται με την εκπαιδευτική διαδικασία, δ) Η ενεργός συμμε¬ 
τοχή στα συλλογικά όργανα του Ιδρύματος, καθώς και σε 
επιτροπές και συμβούλια αυτού, ε) Η συμβολή στην ανά¬ 
πτυξη του Ιδρύματος και η υποστήριξη γενικότερα του 
έργου αυτού. 

3. Οι εβδομαδιαίες υποχρεώσεις των μελών του 
Ε. Ε.ΔΙ. Π. για τη θεωρητική/εφαρμοσμένη διδασκαλία των 
οικείων μαθημάτων και την επιτέλεση του εργαστηρια- 
κού/εφαρμοσμένου διδακτικού έργου, σε κάθε εξάμηνο, 
καθορίζονται σε εννέα (9) έως δώδεκα (12) ώρες για τα 
μέλη του κλάδου I και σε εννέα (9) έως δεκάξι (16) ώρες 
για τα μέλη του κλάδου II. Η ημερήσια απασχόληση μπο¬ 
ρεί να είναι συνεχής ή διακεκομμένη ανάλογα με τις εκ¬ 
παιδευτικές και διοικητικές ανάγκες των οικείων ακαδη¬ 
μαϊκών μονάδων. Τα μέλη του Ε.Ε.ΔΙ.Π. αμφοτέρωντων 
κλάδων έχουν συνολική παρουσία στο Πανεπιστήμιο εί¬ 
κοσι δύο (22) ωρών εβδομαδιαίως. 

4. Με απόφαση των οικείων ακαδημαϊκών μονάδων και 
έγκριση της Συγκλήτου ρυθμίζονται τα θέματα συμμετο¬ 
χής των μελών Ε.Ε.ΔΙ.Π. αντίστοιχης ειδικότητας στα 
προσφερόμενα προγράμματα εκμάθησης της ελληνικής 
σε ξένους κατά την περίοδο των θερινών διακοπών. 

5. Ο έλεγχος της απασχόλησης του Ε.Ε.ΔΙ.Π. ασκείται 
ιεραρχικά από τον Πρόεδρο του αρμόδιου συλλογικού 
οργάνου διοίκησης της ακαδημαϊκής μονάδας στην 
οποία ανήκει το μέλος και από τον Πρύτανη. 

6. Το Ε.Ε.ΔΙ.Π. δικαιούται αδείας κατά την περίοδο των 
θερινών διακοπών όπως και τα μέλη Δ.Ε.Π., με την επιφύ¬ 
λαξη της παραγράφου 4 του παρόντος άρθρου. 

Άρθρο 20 

Ειδικό Τεχνικό και Εργαστηριακό Προσωπικό 

1. Κάθε μέλος του Ειδικού Τεχνικού Εργαστηριακού 
Προσωπικού (Ε.Τ.Ε.Π.) εργάζεται είκοσι πέντε (25) έως 
τριάντα (30) ώρες την εβδομάδα, πέραν των επιτηρήσε¬ 
ων, με βάση τα ειδικάτου προσόντα και τον προσδιορισμό 
των καθηκόντων που του ανατέθηκαν, ύστερα από εισή¬ 
γηση του Διοικητικού Συμβουλίου του Τμήματος και από¬ 
φαση της Γ ενικής Συνέλευσης του Τμήματος. Έχει συνε¬ 
χές ωράριο εργασίας, εκτός από ειδικές περιπτώσεις που 
καθορίζονται με απόφαση του Διοικητικού Συμβουλίου 
του Τμήματος. Με βάση το εγκρινόμενο από το Διοικητι¬ 
κό Συμβούλιο καθηκοντολόγιο, οιΔιευθυντέςτωνΤομέων 
κατανέμουν τα καθήκοντα στα μέλη Ε.Τ.Ε.Π. του Τομέα. 
Η πράξη ανάθεσης καθηκόντων επικυρώνεται από τη Συ¬ 
νέλευση του Τομέα. Ο Διευθυντής του Τομέα είναι υπεύ¬ 
θυνος για τον έλεγχο κατά την εκτέλεση των εργασιών 
που έχουν ανατεθεί στα μέλη του Ε.Τ.Ε.Π. 

2. Ειδικότερα το μέλος του Ε.Τ.Ε.Π.: α) Επικουρεί στην 
τεχνική προετοιμασία και την ανάπτυξη των πειραμάτων, 
των φροντιστηρίων και των εργαστηριακών ασκήσεων, β) 
Προγραμματίζει, χειρίζεται και συντηρεί ηλεκτρονικούς 
υπολογιστές και άλλα επιστημονικά όργανα. Εξυπηρετεί 
τη λειτουργία των βιβλιοθηκών των Τμημάτων, γ) Συμμε¬ 
τέχει στο έργο των Κλινικών, δ) Διεκπεραιώνει διοικητικό 
ή άλλο έργο των συλλογικών οργάνων, στα οποία ανήκει, 

ιδίως τήρηση αλληλογραφίας, δακτυλογράφηση εγγρά¬ 
φων, παρακολούθηση οικονομικών στοιχείων, παραγγε¬ 
λίες βιβλίων, οργάνων και γραφικής ύλης, ε) Μέλη του 
Ε.Τ.Ε.Π. με ειδικά προσόντα για εκπαιδευτικό, εργαστη¬ 
ριακό και ερευνητικό έργο και με πτυχίο τριτοβάθμιας εκ¬ 
παίδευσης μπορούν να αναλαμβάνουν ανάλογα καθήκο¬ 
ντα, με απόφαση του Τμήματος. 

3. Η συμμετοχή των μελών του Ε.Τ.Ε.Π. σε εκπαιδευτι¬ 
κά προγράμματα ή σεμινάρια, σε συνέδρια στο εσωτερι¬ 
κό ή το εξωτερικό, γίνεται στα πλαίσια των αποφάσεων 
της Συγκλήτου και του Πρυτανικού Συμβουλίου, μετά από 
πρόταση του Διοικητικού Συμβουλίου του Τμήματος και 
εφόσον δεν παρακωλύεται η λειτουργία του οικείου Το¬ 
μέα, σπουδαστηρίου ή εργαστηρίου. 

4. Το Ε.Τ.Ε.Π. μπορεί να συμμετέχει στις επιτηρήσεις σε 
εξετάσεις μαθημάτων του οικείου τομέα, καθώς και στις 
επιτηρήσεις και επιτροπές των εξετάσεων που πραγμα¬ 
τοποιούνται για τις μετεγγραφές και κατατάξεις στα Τμή¬ 
ματα του Πανεπιστημίου. 

Άρθρο 21 

Διοικητικό προσωπικό 

1. Το διοικητικό προσωπικό διέπεται από τις εκάστοτε 
ισχύουσες διατάξεις περί Δημοσίων Υπαλλήλων και υπαλ¬ 
λήλων Ν.Π.Δ.Δ. και ακολουθεί το ωράριο εργασίας, το 
οποίο καθορίζεται από αυτές. 

2. Η υπηρεσία φύλαξης του Πανεπιστημίου (φύλακες - 
νυχτοφύλακες - θυρωροί και το τεχνικό προσωπικό ασφα¬ 
λείας των ηλεκτρομηχανολογικών εγκαταστάσεων του 
Ιδρύματος) λειτουργεί σε 24ωρη βάση και κατά τις διακο¬ 
πές και αργίες. Το Πρυτανικό Συμβούλιο μπορεί με από¬ 
φασή του να αλλάζει την ώρα έναρξης και λήξης ή να πε- 
ριορίζειτις ώρες εργασίας κατάτιςημέρεςτωνδιακοπών. 

3. Το Διοικητικό Προσωπικό μπορεί να συμμετέχει για τη 
γραμματειακή υποστήριξη και την οικονομική διαχείριση 
σε ερευνητικά προγράμματα. 

Άρθρο 22 

Εκπαίδευση και επιμόρφωση 
του Διοικητικού Προσωπικού και του Ε.Τ.Ε.Π. 

1. Με απόφαση του Πρυτανικού Συμβουλίου μπορεί να 
οργανώνονται προγράμματα εισαγωγικής εκπαίδευσης, 
διδασκαλίας ξένων γλωσσών, επιμόρφωσης και εξειδί- 
κευσης των μελών του Ε.Τ. Ε. Π. σε συνεργασία με το Εθνι¬ 
κό Κέντρο Δημόσιας Διοίκησης ή με άλλους φορείς, στο 
πλαίσιο των διατάξεων της κείμενης νομοθεσίας. 

2. Με απόφαση του Πρυτανικού Συμβουλίου και ύστερα 
από πρόταση των συνδικαλιστικών φορέων του Διοικητι¬ 
κού Προσωπικού και του Ε.Τ.Ε.Π., μπορούν να οργανώ¬ 
νονται σεμινάρια της παραπάνω παραγράφου, επιδοτού¬ 
μενα ή όχι. Με την ίδια απόφαση εγκρίνεται η σχετική πί¬ 
στωση, ορίζονται οι εισηγητές, η οργανωτική επιτροπή 
και κάθε άλλη λεπτομέρεια. 

3. Με πρωτοβουλία μελών του Διοικητικού Προσωπικού 
και του Ε.Τ.Ε.Π. με κοινό υπηρεσιακό αντικείμενο μπο¬ 
ρούν να οργανώνονται συναντήσεις κατά τη διάρκεια του 
νόμιμου ωραρίου, για ενημέρωση και συζήτηση θεμάτων 
σχετικών με το αντικείμενό τους και ύστερα από σχετική 
ανακοίνωση στην Πρυτανεία, χωρίς να παρακωλύεται το 
εκπαιδευτικό έργο του Πανεπιστημίου. 


Άρθρο 23 
Γενική διάταξη 

Τα Τμήματα και οι Τομείς είναι υπεύθυνα για την ομαλή 
διεξαγωγή και επιτήρηση των εξετάσεων. Την επιτήρηση 
διενεργούν μέλη Δ.Ε.Π., μέλη του έκτακτου διδακτικού 
προσωπικού, μεταπτυχιακοί φοιτητές απασχολούμενοι 
στο πλαίσιο του οικείου Τομέα, μέλη Ε.Ε.ΔΙ.Π. και 
Ε.Τ.Ε.Π.. Η συμπεριφορά των επιτηρητών δεν επιτρέπε¬ 
ται να είναι προσβλητική για την αξιοπρέπεια των εξετα- 
ζομένων. Για τις γραπτές εξετάσεις, κάθε επιμέρους Τμή¬ 
μα ορίζει τον ελάχιστο και μέγιστο χρόνο διάρκειας. 

Άρθρο 24 

Άδειες απουσίας προσωπικού 

1. Οι διακοπές όλου του διδακτικού προσωπικού αρχί¬ 
ζουν την πρώτη Ιουλίου και λήγουν την τριακοστή πρώτη 
Αυγούστου κάθε έτους. Η ημερομηνία έναρξης είναι δυ¬ 
νατόν να μετατίθεται με απόφαση της Συγκλήτου, ανάλο¬ 
γα με την περάτωση των εξετάσεων του εαρινού εξαμή¬ 
νου. 

2. Εκτός του χρόνου των διακοπών τα μέλη Δ.Ε.Π. και 
Ε.Ε.ΔΙ.Π. πρέπει να γνωστοποιούν τον τόπο διαμονής 
τους κατά τη διάρκεια της απουσίας τους από την έδρα 
του Πανεπιστημίου, όπου είναι υποχρεωμένα βάσει του 
νόμου να κατοικούν μόνιμα. 

3. Τα μέλη Ε.Τ.Ε.Π. δικαιούνται, κατά το χρονικό διά¬ 
στημα από 15 Ιουνίου έως 15 Σεπτεμβρίου, άδειας τριά¬ 
ντα δύο (32) εργάσιμων ημερών, με την προϋπόθεση ότι 
δεν παρακωλύεται η λειτουργία του Τομέα όπου εργάζε¬ 
ται το μέλος του Ε.Τ.Ε.Π. 

4. Την άδεια θερινών διακοπών στα μέλη του Ε.Τ.Ε.Π. 
χορηγεί ο Πρόεδρος του Τμήματος, μετά από εισήγηση 
του Διευθυντή του Τομέα. 

5. Το Διοικητικό Προσωπικό δικαιούται κανονικής άδει¬ 
ας απουσίας, σύμφωνα με τον υπαλληλικό Κώδικα. 

6. Μέρος της κανονικής άδειας απουσίας των ανωτέρω 
κατηγοριών προσωπικού χορηγείται υποχρεωτικά από 
1ης έως και ΙδΑυγούστου. Με απόφαση του Πρυτανικού 
Συμβουλίου ορίζονται οι απαραίτητες για τη λειτουργία 
του Πανεπιστημίου εξαιρέσεις. 

7. Για έκτακτους προσωπικούς ή οικογενειακούς λό¬ 
γους είναι δυνατή η χορήγηση άδειας με αποδοχές για 
διάστημα μέχρι δέκα (10) ημερών για τα μέλη Δ.Ε.Π. από 
την Κοσμητεία και στα άλλα μέλη του Πανεπιστημίου από 
τη Διοίκηση, ύστερα από έγκριση του Πρυτανικού Συμ¬ 
βουλίου. Οι εκπαιδευτικές και οι άλλες ειδικές άδειες χο¬ 
ρηγούνται στα μέλη του Πανεπιστημίου όπως ορίζει η 
ισχύουσα νομοθεσία για κάθε κατηγορία. Οι διατάξεις 
του Υπαλληλικού Κώδικα, σχετικά με τη χορήγηση των 
λοιπών αδειών, εφαρμόζονται και στα μέλη του Δ.Ε.Π., 
του Ε.Ε.ΔΙ.Π. και του Ε.Τ.Ε.Π.. Μπορεί ακόμη να χορηγη¬ 
θεί σε μέλη Δ.Ε.Π. άδεια έως είκοσι (20) ημερών για σο¬ 
βαρούς προσωπικούς λόγους από τη Σύγκλητο. 

Άρθρο 25 

Ορκωμοσία - ΑνάληψηΥπηρεσίας 

1. Οι διοριζόμενοι στο Πανεπιστήμιο, πριν από την ανά¬ 
ληψη υπηρεσίας, δίδουν ενώπιον του Πρυτάνεως ή του 
νομίμου αναπληρωτή του τον ακόλουθο όρκο: «Ορκίζο¬ 
μαι να φυλάττω πίστη στην πατρίδα, υπακοή στο Σύνταγ- 

μα και τους νόμους και να εκπληρώνω τιμίως καιευσυνει- 
δήτως τα καθήκοντά μου». 

2. Όποιος δεν επιθυμεί να δώσει όρκο θρησκευτικού τύ¬ 
που, μπορεί να επικαλείται την τιμή και τη συνείδησή του. 

3. Γιατην ορκωμοσία συντάσσεται σχετικό πρωτόκολλο 
το οποίο υπογράφεται από τον Πρύτανη ή το νόμιμο ανα¬ 
πληρωτή του και τον ορκισθέντα, ενώ για την ανάληψη 
υπηρεσίας εκδίδεται σχετική διαπιστωτική πράξη του 
Πρύτανη ή του νόμιμου αναπληρωτή του. 

Άρθρο 26 

Πειθαρχικές διατάξεις 

Α'. Πειθαρχικός έλεγχος των μελώνΔ.Ε.Π. - Πειθαρχικά 
αδικήματα 

Η παραβίαση των υποχρεώσεων των μελών Δ.Ε.Π., 
όπως αυτές καθορίζονται στην εκάστοτε ισχύουσα νομο¬ 
θεσία, αποτελεί πειθαρχικό αδίκημα. Πειθαρχικό αδίκημα 
αποτελεί επίσης η παραβίαση των υποχρεώσεων των με¬ 
λών Δ.Ε.Π., όπως αυτές καθορίζονται από τις αποφάσεις 
της Συγκλήτου. Πειθαρχικό αδίκημα αποτελεί η τέλεση 
πλημμελήματος ή κακουργήματος εντός του Πανεπιστη¬ 
μίου και εφόσον η πράξη σχετίζεται με τις λειτουργίες 
του. 

Ιδίως,πειθαρχικά αδικήματα είναι: 

α) Η μη έγκαιρη εγκατάσταση, μετά το διορισμό του, 
στο νομό όπου εδρεύει το Πανεπιστήμιο ή το Τμήμα στο 
οποίο ανήκει οργανικά ή αν μεταβάλλει μεταγενέστερα τη 
μόνιμη διαμονή του. 

β) Η μη τήρηση του νόμιμου ωραρίου και εν γένει των 
όρων απασχόλησης των μελών Δ.Ε.Π. 

γ) Η απουσία μέλους Δ.Ε.Π., που συμμετέχει σε συλλο¬ 
γικό πανεπιστημιακό όργανο, από δύο συνεχόμενες συ¬ 
νεδριάσεις ή τρεις μη συνεχείς μέσα στο ίδιο εξάμηνο χω¬ 
ρίς άδεια του προεδρεύοντος, ιδίως αν δεν προσέρχεται 
στις συνεδριάσεις των οικείων εκλεκτορικών σωμάτων ή 
δεν παρίσταται σε όλη τη διάρκειά τους. 

δ) Η κατά τη διάρκεια του διδακτικού έτους υπαίτια 
απουσία μέλους Δ.Ε.Π. και χωρίς νόμιμη άδεια. 

ε) Η σκοπίμως ανακριβής χρήση του καθηγητικού τίτ¬ 
λου. 

Β'. Πειθαρχικές ποινές και όργανα ελέγχου για τα μέλη 
Δ.Ε.Π. 

1. Πειθαρχικές ποινές είναι: η έγγραφη επίπληξη, η πε¬ 
ρικοπή αποδοχών μέχρι τριών μηνών και σε περίπτωση 
υποτροπής μέχρι έξι μηνών, καθώς και η προσωρινή ή 
οριστική παύση. 

2. Οι επιβαλλόμενες πειθαρχικές ποινές πρέπει να είναι 
ανάλογες προς τη βαρύτητα του παραπτώματος, τις ειδι¬ 
κές συνθήκες τέλεσής του καιτο βαθμό της υπαιτιότητας. 
Η κίνηση της πειθαρχικής διαδικασίας ανήκει στο Διευθυ¬ 
ντή του Τομέα, στον Πρόεδρο του Τμήματος ή στον Κο¬ 
σμήτορα της Σχολής για θέματα της αρμοδιότητάς τους. 
Επίσης ανήκει στον Πρύτανη ή στο νόμιμο αναπληρωτή 
του, ο οποίος και ασκεί την πειθαρχική δίωξη. 

3. Οι ποινές της έγγραφης επίπληξης και της περικοπής 
αποδοχών επιβάλλονται με αιτιολογημένη πράξη του 
Πρύτανη, ύστερα από προηγούμενη ακρόαση (έγγραφη 
ή προφορική παροχή εξηγήσεων ως προς τα σχετικά ζη¬ 
τήματα) των υπαιτίων. Η παραβίαση του δικαιώματος του 
υπαιτίου για προηγούμενη ακρόασή του επιφέρει ακυρό¬ 
τητα της πράξης που επιβάλλει πειθαρχική ποινή. Τέτοια 
παραβίαση δεν υπάρχει, εφόσον ο υπαίτιος κλητεύθηκε 


εγγράφως και δεν ανταποκρίθηκε στην παροχή εξηγήσε¬ 
ων (εγγράφως ή προφορικώς). Η ποινή της προσωρινής ή 
οριστικής παύσης επιβάλλεται από το Πειθαρχικό Συμ¬ 
βούλιο στην αρμοδιότητα του οποίου υπάγονται, σύμφω¬ 
να με το νόμο, τα μέλη Δ.Ε.Π.. 

4. Σε περίπτωση επιβολής πειθαρχικής ποινής από τον 
Πρύτανη το μέλος Δ.Ε.Π. δικαιούται μέσα σε προθεσμία 
ενός μηνάς από της κοινοποιήσεως της πράξης να ασκή¬ 
σει προσφυγή ενώπιον της Συγκλήτου, με το δικαίωμα 
ακρόασης και ενώπιον αυτής. 

5. Σχετικώς μετηντηρητέα πειθαρχική διαδικασία, την 
παραγραφή των πειθαρχικών αδικημάτων, καθώς και με 
κάθε άλλο σχετικό θέμα (π.χ. σχέση της πειθαρχικής προς 
την ποινική δίκη) εφαρμόζονται αναλογικώς οι διατάξεις 
του Υπαλληλικού Κώδικα, εκτός αν ορίζεται άλλως στην 
ισχύουσα νομοθεσία. 

Γ'. Πειθαρχικός έλεγχος του λοιπού διδακτικού προσω¬ 
πικού και των μελών Ε.Τ.Ε.Π. 

Σε περίπτωση παραβίασης των καθηκόντων και υπο¬ 
χρεώσεων των μελών του έκτακτου διδακτικού προσωπι¬ 
κού, Ε.Ε.ΔΙ.Π. και Ε.Τ.Ε.Π. εφαρμόζονται αναλογικώς οι 
διατάξεις που ισχύουν για τα μέλη Δ.Ε.Π.. Η ποινή της 
απόλυσης επιβάλλεται μόνον ύστερα από προηγούμενη 
ακρόαση του ελεγχόμενου προσώπου, με ειδικώς αιτιο¬ 
λογημένη απόφαση της Συγκλήτου του Πανεπιστημίου, η 
οποία στην περίπτωση αυτή λειτουργεί ως πειθαρχικό 
συμβούλιο. 

Δ'. Πειθαρχικός Έλεγχος του Διοικητικού Προσωπικού 

Για τα μέλη του Διοικητικού Προσωπικού του Πανεπι¬ 
στημίου εφαρμόζονται οι οικείες διατάξεις του Υπαλληλι¬ 
κού Κώδικα. 

Ε'. Πειθαρχικός έλεγχος φοιτητών 

ί) Κυρώσεις 

Στις περιπτώσεις προσχεδιασμένης αντιγραφής, πλαστο¬ 
γραφίας και πλαστοπροσωπίας επιβάλλονται κυρώσεις 
σύμφωνα με την παρακάτω περιγραφόμενη διαδικασία. 
Στις δύο τελευταίες περιπτώσεις επιβάλλονται κυρώσεις 
και στους δύο εμπλεκόμενες φοιτητές. Η ανώτατη επιβαλ¬ 
λόμενη κύρωση είναι αποκλεισμός από δύο εξεταστικές πε¬ 
ριόδους, ο υπολογισμός των οποίων αρχίζει μετά την σχετι¬ 
κή απόφαση της Συγκλήτου. Φοιτητής για τον οποίο έχει κι¬ 
νηθεί διαδικασία επιβολής κύρωσης, δεν αποκτά το πτυχίο 
του πριν από την ολοκλήρωση της διαδικασίας. 

ϋ) Διαδικασία για την επιβολή κύρωσης 

Ο διδάσκων ο οποίος διαπιστώνει το αδίκημα, αφού 
πρώτα καλέσειτον φοιτητή, υποβάλλει γραπτή καταγγε¬ 
λία στον Πρόεδρο του Τμήματος. Ο Πρόεδρος υποχρε- 
ούται να διατάξει διοικητική εξέταση, την οποία αναθέτει 
σε δύο μέλη Δ.Ε.Π.. Το πόρισμα της διοικητικής εξέτασης 
υποβάλλεται στη Γενική Συνέλευση του Τμήματος. Η Γε¬ 
νική Συνέλευση του Τμήματος αποφασίζει για την απαλ¬ 
λαγή του φοιτητή ή την εισήγηση για επιβολή συγκεκρι¬ 
μένης κύρωσης. Στη συνεδρίαση προσκαλούνται ο κα- 
ταγγελόμενος φοιτητής και ο καταγγέλων διδάσκων. Σε 
περίπτωση κύρωσης η εισήγηση της Γ ενικής Συνέλευσης 
διαβιβάζεται στη Σύγκλητο, η οποία λαμβάνει την τελική 
απόφαση. Ο ελεγχόμενος πειθαρχικά από τη Σύγκλητο 
φοιτητής καλείται να εμφανιστεί ενώπιον της για απολο¬ 
γία. Επιβολή πειθαρχικής ποινής ερήμην του ελεγχόμε¬ 
νου φοιτητή είναι δυνατή μόνον εάν ο ίδιος αρνηθεί να πα- 
ραστεί στη Σύγκλητο και αφού προηγουμένως έχει κληθεί 
προς τούτο δύο φορές. 

ΚΕΦΑΛΑΙΟ Γ 
ΦΟΙΤΗΤΙΚΑ ΘΕΜΑΤΑ 
Άρθρο 27 

Δικαιώματα - Υποχρεώσεις 

1. Οι προπτυχιακοί και μεταπτυχιακοί φοιτητές είναι μέ¬ 
λη της Πανεπιοτημιακής Κοινότητας. Η ανάπτυξη της 
πρέπουσας σχέσης μεταξύ διδάσκοντα και διδασκομέ- 
νου επιβάλλει στους φοιτητές να επιδεικνύουν τον απαι- 
τούμενο σεβασμό για την αποτελεσματική επιτυχία της 
διδασκαλίας, της έρευνας και του ελέγχου των γνώσεών 
τους. Ανάλογος σεβασμός προς τους διδασκομένους 
πρέπει να επιδεικνύεται από τους διδάσκοντες. 

2. Κυρίαρχα δικαιώματα των φοιτητών είναι το δικαίωμα 
στη μάθηση και η ελεύθερη διακίνηση των ιδεών. 

3. Οι φοιτητές δικαιούνται να συμμετέχουν σε αμειβό- 
μενες δραστηριότητες του Ιδρύματος. 

4. Οι φοιτητές ασκούν ελεύθερατα συνδικαλιστικά τους 
δικαιώματα. Για την προβολή των απόψεων των φοιτητι¬ 
κών συλλόγων διατίθεται συγκεκριμένος χώροςτου Ιδρύ¬ 
ματος. 

5. Η ανάδειξη των εκπροσώπων των φοιτητών, όπου 
προβλέπεται τέτοια εκπροσώπηση σύμφωνα με την ισχύ- 
ουσα νομοθεσία, γίνεται σύμφωνα με διαδικασίες που 
αποφασίζουν τα συνδικαλιστικά φοιτητικά όργανα, τη- 
ρουμένωντων διατάξεων του νόμου. Οι εκπρόσωποι αυ¬ 
τοί νομιμοποιούνται με έγγραφη υπόδειξή τους από το 
Δ.Σ. του φοιτητικού συλλόγου που φέρειτη σφραγίδα του 
συλλόγου και τις υπογραφές του Προέδρου και του 
Γραμματέα του. 

Άρθρο 28 
Φοιτητική Μέριμνα 

1. Στους προπτυχιακούς φοιτητές παρέχονται, σύμφω¬ 
να με τις προϋποθέσεις της κείμενης νομοθεσίας: 

α) Υγειονομική περίθαλψη, 

β) Σίτιση, 

γ) Υποτροφίες, Δάνεια και οικονομικές ενισχύσεις, 

δ) Διευκολύνσεις για μετακινήσεις με βάση δελτίο φοι¬ 
τητικού εισιτηρίου, 

ε) Στέγαση, 

στ) Διδακτικά βιβλία και βοηθήματα. 

2. Οι μεταπτυχιακοί φοιτητές έχουν άλατα προνόμια και 
τις διευκολύνσεις των εδαφίων α', β', γ' και δ' της παρα¬ 
γράφου 1 του παρόντος άρθρου, υπό τους όρους και τις 
προϋποθέσεις του νόμου. 

3. Τα απαιτούμενα για κάθε περίπτωση παροχής δικαιο- 
λογητικά υποβάλλονται στη Γραμματεία του οικείου τμή¬ 
ματος από τους ενδιαφερομένους μέχρι τέλος Σεπτεμ¬ 
βρίου εκάστου έτους, καθώς και σε άλλη ημερομηνία 
εφόσον τούτο αποφασισθεί για ειδικούς λόγους από το 
Πρυτανικό Συμβούλιο. Τα δικαιολογητικά για την παροχή 
σίτισης και στέγασης υποβάλλονται στα αρμόδια Τμήμα¬ 
τα της Διεύθυνσης Εκπαίδευσης και Έρευνας. 

4. Στον προϋπολογισμό του Πανεπιστημίου προβλέπε- 
ται ειδικό κονδύλιο για την πραγματοποίηση εκπαιδευτι¬ 
κών φοιτητικών εκδρομών, για την ομαδική μεταφορά 
φοιτητών στην ύπαιθρο, σε νοσοκομεία και αλλού, για τη 
διενέργεια πρακτικών ασκήσεων και την πραγματοποίη¬ 
ση εκπαιδευτικών επισκέψεων, ακόμη και σε ημέρες δια¬ 
κοπών. Τον εκπαιδευτικό χαρακτήρα των εκδρομών βε¬ 


βαιώνει το οικείο Τμήμα, ορίζοντας παράλληλα τα μέλη 
Δ.Ε.Π. που θα συμμετάσχουν ως συνοδοί και μέλη άλλων 
κατηγοριών προσωπικού ως βοηθοί συνοδών, καθώς και 
κάθε χρήσιμη λεπτομέρεια για την πραγματοποίηση της 
άσκησης ή της εκδρομής. Με απόφαση του Πρυτανικού 
Συμβουλίου καθορίζεται η οικονομική ενίσχυση της εκ¬ 
δρομής. 

5. Το Πανεπιστήμιο Κρήτης παρέχει διοικητική και οικο¬ 
νομική υποστήριξη στην καλλιέργεια κοινών διδακτικών 
και πολιτιστικών δραστηριοτήτων μεταξύ των Σχολώντου 
Ρεθύμνου και του Ηρακλείου, στο πλαίσιο της κείμενης 
νομοθεσίας. Με απόφαση του Πρυτανικού Συμβουλίου 
καθορίζεται η οικονομική ενίσχυση των παραπάνω δρα¬ 
στηριοτήτων. 

Άρθρο 29 

Χρήση εγκαταστάσεων και μέσων 

1. Όλοι οι φοιτητές, προπτυχιακοί και μεταπτυχιακοί, 
έχουν δικαίωμα στη χρήση των εγκαταστάσεων και των 
μέσων του Ιδρύματος στα πλαίσια της ολοκλήρωσης των 
δραστηριοτήτων του προγράμματος σπουδών. Μετά το 
πέρας του χρόνου που διατίθεται, σύμφωνα με το πρό¬ 
γραμμα σπουδών, για τη χρήση των εγκαταστάσεων και 
μέσων οι φοιτητές είναι υποχρεωμένοι να παραδίδουν τις 
εγκαταστάσεις και τα μέσα στην ίδια καλή κατάσταση που 
τους διατέθηκαν. 

2. Όλοι οι φοιτητές προπτυχιακοί ή μεταπτυχιακοί 
έχουν δικαίωμα χρήσης της Βιβλιοθήκης του Ιδρύματος, 
όπου με την επίδειξη της φοιτητικής ταυτότητας μπορούν 
να δανείζονται βιβλία για συγκεκριμένο χρονικό διάστη¬ 
μα. Η επιστροφή των βιβλίων, περιοδικών κ.λπ., που δα¬ 
νείζεται ο φοιτητής, αποτελεί προϋπόθεση λήψης του 
πτυχίου εκτός αν αποφασίσει διαφορετικά το Πρυτανικό 
Συμβούλιο. 

3. Η χρήση των εγκαταστάσεων του Ιδρύματος από φοι¬ 
τητικούς συλλόγους από ομάδες φοιτητών για συνελεύ¬ 
σεις ή συγκεντρώσεις αποτελεί δικαίωμα των φοιτητών, 
εκτός αν παρακωλύεται η εκπαιδευτική διαδικασία. Στην 
τελευταία περίπτωση πρέπει να ενημερώνεται και να 
εγκρίνει ο Πρόεδρος του Τμήματος του οποίου χρησιμο¬ 
ποιείται η αντίστοιχη αίθουσα. Για φοιτητικές εκδηλώσεις 
σε χώρους οι οποίοι είναι στην αρμοδιότητα του Κοσμή¬ 
τορα ή του Πρύτανη απαιτείται προηγουμένως η γραπτή 
έγκριση του αντίστοιχου οργάνου. 

Άρθρο 30 

Ωρολόγιο Πρόγραμμα - Βαθμολογία - Βαθμός πτυχίου - 
Ορκωμοσία 

1. Το πρόγραμμα των προσφερομένων μαθημάτων κα¬ 
θορίζεται με απόφαση της Γενικής Συνελεύσεως του οι¬ 
κείου Τμήματος στο τέλος του προηγουμένου ακαδημαϊ¬ 
κού έτους και αναθεωρείται αν παραστεί ανάγκη κάθε 
Απρίλιο. 

2. Το ωρολόγιο πρόγραμμα διδασκαλίας των μαθημά¬ 
των συντάσσεται για κάθε εξάμηνο, με ευθύνη του Προέ¬ 
δρου του Τμήματος, πριν από τον χρόνο έναρξης του 
αντίστοιχου εξαμήνου και ανακοινώνεται στους φοιτητές 
μαζί με το πρόγραμμα των εξετάσεων από τη Γ ραμματεία 
του Τμήματος. Η Γενική Συνέλευση του Τμήματος προσ¬ 
διορίζει, στο μέτρο του δυνατού, το προγραμμάτων γρα¬ 
πτών εξετάσεων στην αρχή κάθε εξαμήνου. Το ωρολόγιο 

πρόγραμμα περιλαμβάνει την κατανομή των ωρών διδα- 
σκαλίαςτων μαθημάτωντου προγράμματος σπουδών μέ¬ 
σα στις πέντε εργάσιμες ημέρες της εβδομάδας, τους δι¬ 
δάσκοντες, καθώς και τις αίθουσες διδασκαλίας. Δεν επι¬ 
τρέπεται η συνεχής θεωρητική διδασκαλία του αυτού 
μαθήματος, πέραν των τριών ωρών την ίδια ημέρα. Η πα¬ 
ρακολούθηση των εργαστηρίων, κλινικών και διδακτικών 
ασκήσεων είναι υποχρεωτική για τους φοιτητές. Με από¬ 
φαση της Γ.Σ. του Τομέα ή του Τμήματος καθορίζεται ο 
αριθμός των εργαστηριακών, κλινικών και διδακτικών 
ασκήσεων και ό,τι αφορά την αξιολόγηση και ελλιπή πα¬ 
ρακολούθηση των φοιτητών. 

3. Η διδασκαλία των υποχρεωτικών μαθημάτων είναι 
υποχρεωτική. Το ίδιο ισχύει και για τα επιλεγόμενα μα¬ 
θήματα, εφόσον εγγραφούν τουλάχιστο δέκα (10) άτο¬ 
μα στις παραδόσεις και πέντε (5) άτομα στα σεμινάρια ή 
τις ασκήσεις. Η Γενική Συνέλευση, ύστερα από εισήγη¬ 
ση του οικείου τομέα, αποφασίζει αν θα πρέπει να διδα¬ 
χθεί μάθημα με αριθμό φοιτητών μικρότερο των ανωτέ¬ 
ρω. 

4. Η επίδοση στα μαθήματα εκτιμάται με τους βαθμούς 
που δίνονται κατά τη διαδικασία ελέγχου των γνώσεων. 
Κάθε μάθημα είτε εξαμηνιαίο είναι, είτε κλινικό, είτε σεμι- 
ναριακή εργασία, βαθμολογείται αυτοτελώς. Οι βαθμοί 
που δίνονται κυμαίνονται από μηδέν (0) μέχρι δέκα (10), 
με διαβαθμίσεις ακέραιης ή και μισής μονάδας. Προβιβά- 
σιμοι βαθμοί είναι το (5) και οι μεγαλύτεροι του. Τα απο¬ 
τελέσματα των εξετάσεων ανακοινώνονται από τον διδά¬ 
σκοντα και μέσα σε δέκα πέντε (15) ημέρες από τη λήξη 
της εξεταστικής περιόδου κατατίθενται σε ενιαία συγκε¬ 
ντρωτική κατάσταση για όλουςτους εξετασθέντες φοιτη¬ 
τές στη Γραμματείατου Τμήματος. Μαθήματα στα οποία 
ο φοιτητής δεν έλαβε προβιβάσιμο βαθμό, υποχρεούται 
να τα επαναλάβει ή, εφόσον είναι κατ’ επιλογή, και να τα 
αντικαταστήσει, όπως προβλέπει ο νόμος και ο εσωτερι¬ 
κός κανονισμός του Τμήματος. 

5. Σε όσους μετεγγράφονται ή κατατάσσονται σε επό¬ 
μενο του πρώτου εξάμηνο, με απόφαση του Διοικητικού 
Συμβουλίου του Τμήματος, μετά από εισήγηση του Το¬ 
μέα, τους αναγνωρίζονται τα μαθήματα με ίδιο γνωστικό 
περιεχόμενο, στα οποία έχουν επιτύχει προβιβάσιμο βαθ¬ 
μό μετά από παρακολούθηση. 

6. Για όσους έχουν παρακολουθήσει διεθνή προγράμ¬ 
ματα εκπαίδευσης αναγνωρίζεται ως χρόνος πραγματι¬ 
κής φοίτησης ο χρόνος του προγράμματος και η αντί¬ 
στοιχη βαθμολογία, μετατρεπόμενη στην προαναφερό- 
μενη βαθμολογική κλίμακα. 

7. Το πτυχίο πιστοποιεί την επιτυχή αποπεράτωση των 
σπουδών και αναγράφει βαθμό με ακρίβεια δεύτερου δε¬ 
καδικού ψηφίου. Ο βαθμός αυτός κλιμακώνεται σε: άρι¬ 
στα από 8,50 μέχρι 10, λίαν καλώς από 6,50 έως 8,50 (μη 
συμπεριλαμβανομένου) και καλώς από 5 έως 6,50 (μη συ¬ 
μπεριλαμβανομένου). 

8. Ο βαθμός των μαθημάτων της ξένης γλώσσας συνυ¬ 
πολογίζεται στο βαθμό πτυχίου, εφόσοντα μαθήματα αυ¬ 
τά έχουν ενταχθεί με διδακτικές μονάδες στο πρόγραμμα 
σπουδών, διαφορετικά η επιτυχής παρακολούθησή τους 
είναι αναγκαία μόνο προκειμένου να χορηγηθεί το πτυχίο. 

9. Φοιτητής που ολοκλήρωσε επιτυχώς τις σπουδές, 
ώστε να λάβει πτυχίο ή δίπλωμα, ορκίζεται ενώπιον του 
Κοσμήτορα, ως εκπροσώπου του Πρύτανη, και του Προ¬ 
έδρου του Τμήματος. Η ορκωμοσία δεν αποτελεί συστα¬ 


τικό τύπο της επιτυχούς αποπεράτωσης των σπουδών, εί¬ 
ναι όμως αναγκαία προϋπόθεση για τη χορήγηση του έγ¬ 
γραφου πτυχιακού τίτλου. Πριν από την ορκωμοσία μπο¬ 
ρεί να δίνεται στους αποφοίτους σχετική βεβαίωση για 
την επιτυχή περάτωση των σπουδών τους. Η ορκωμοσία 
γίνεται σε ειδική τελετή τρεις (3) φορές το χρόνο μετά το 
πέρας εξετάσεων Ιανουαρίου/Φεβρουαρίου, Ιουνίου και 
Σεπτεμβρίου κάθε έτους, σε τόπο και ημέρα που ορίζο¬ 
νται από τον οικείο Κοσμήτορα. 

10. Για όσους δεν επιθυμούν να δώσουν όρκο θρησκευ¬ 
τικού τύπου επιτρέπεται απλή επίκληση της τιμής και συ¬ 
νείδησής τους. 

11. Το πτυχίο (μεμβράνη) υπογράφεται από τον Πρύτα¬ 
νη, τον Πρόεδρο και το Γραμματέα του Τμήματος και 
σφραγίζεται με τη σφραγίδα του Πανεπιστημίου. Προκει¬ 
μένου να χορηγηθούν η μεμβράνη του πτυχίου, πιστοποι¬ 
ητικό ότι ο ενδιαφερόμενος είναι πτυχιούχος ή πιστοποι¬ 
ητικό τελικής αναλυτικής βαθμολογίας, πρέπει ο φοιτη¬ 
τής να καταθέσει στη Γραμματεία σχετικό παράβολο της 
Οικονομικής Υπηρεσίας, οριζόμενο από το Πρυτανικό 
Συμβούλιο. Κάθε πτυχιούχος δικαιούται να λάβει δωρεάν 
δύο πιστοποιητικά πτυχίου. 

ΚΕΦΑΛΑΙΟ Δ' 

ΚΑΝΟΝΙΣΜΟΣ ΜΕΤΑΠΤΥΧΙΑΚΩΝ ΣΠΟΥΔΩΝ 

Άρθρο 31 

Διάρθρωση των σπουδών 

1. Οι μεταπτυχιακές σπουδές στα Τμήματα του Πανεπι¬ 
στημίου Κρήτης διεξάγονται με βάση το σύστημα των 
εξαμηνιαίων μαθημάτων και σύμφωνα με το πρόγραμμα 
σπουδών που καταρτίζει η Γ ενική Συνέλευση Ειδικής Σύν¬ 
θεσης κάθε Τμήματος. Το εκπαιδευτικό έργο κάθε ακα¬ 
δημαϊκού έτους διαρθρώνεται χρονικά σε δύο ακαδημαϊ¬ 
κά εξάμηνα, χειμερινό και εαρινό, των οποίων οι ακριβείς 
ημερομηνίες έναρξης και λήξης καθορίζονται κάθε φορά 
με απόφαση του οικείου Τμήματος, βάσει του άρθρου 16 
του παρόντος κανονισμού. 

2. Ο εσωτερικός κανονισμός του Τμήματος καθορίζει 
τις ημερομηνίες και τον τρόπο εγγραφής των ενδιαφερο¬ 
μένων, καθώς και τις δηλώσεις των μαθημάτων που θα 
επιλέγονται σε κάθε εξάμηνο. Οι δηλώσεις αυτές κατα¬ 
χωρίζονται από την οικεία Γ ραμματεία σε ατομική φοιτη¬ 
τική μερίδα. 

Άρθρο 32 

Διαδικασία επιλογής μεταπτυχιακών φοιτητών 

Κάθε ακαδημαϊκό έτος, προκηρύσσεται από τα Τμήμα¬ 
τα, που έχουν προγράμματα μεταπτυχιακών σπουδών 
(Π.Μ.Σ.), ο προβλεπόμενος αριθμός θέσεων μεταπτυχια¬ 
κών φοιτητών, προκειμένου στη συνέχεια να γίνει η επι¬ 
λογή τους, σύμφωνα με τον εσωτερικό κανονισμό κάθε 
Τμήματος. Η προκήρυξη δημοσιεύεται στα έντυπα και 
ηλεκτρονικά μέσα μαζικής ενημέρωσης. Οι σχετικές αιτή¬ 
σεις, μαζί με τα απαραίτητα δικαιολογητικά, υποβάλλο¬ 
νται στη Γ ραμματεία του οικείου Τμήματος. 

Άρθρο 33 
Διάρκεια Σπουδών 

Η διάρκεια σπουδών στα Π.Μ.Σ., που οδηγεί στην απο¬ 
νομή μεταπτυχιακού διπλώματος ειδίκευσης και διδακτό- 

ρικού διπλώματος, ορίζεται στη σχετική εγκριτική υπουρ¬ 
γική απόφαση των προγραμμάτων. 

Άρθρο 34 

Οργάνωση της διδασκαλίας 

1. Η διδασκαλία σε μεταπτυχιακό επίπεδο γίνεται σύμ¬ 
φωνα με το ωρολόγιο πρόγραμμα, το οποίο καταρτίζεται 
με ευθύνη των τομέων και του Προέδρου του Τμήματος 
και ανακοινώνεται από τη Γραμματεία. 

2. Η κατανομή του διδακτικού έργου στα εξάμηνα γίνε¬ 
ται κατά τέτοιον τρόπο, έτσι ώστε να είναι γνωστά εκ των 
προτέρων τα χρονικά πλαίσια για τη διδασκαλία των μα¬ 
θημάτων (διαλέξεις, παραδόσεις, σεμινάρια), για τις πρα¬ 
κτικές ασκήσεις και για την ερευνητική απασχόληση, κα¬ 
θώς και για τη συγγραφή διπλωματικής εργασίας ή διδα¬ 
κτορικής διατριβής. 

3. Ο εσωτερικός κανονισμός κάθε Τμήματος, ειδάλλως 
η Γενική Συνέλευση Ειδικής Σύνθεσης του Τμήματος, με¬ 
τά από προηγούμενη εισήγηση της συνέλευσης των με¬ 
λών Δ.Ε.Π. του αρμόδιου Τομέα, ρυθμίζει κάθε άλλη λε¬ 
πτομέρεια σχετική με τη διάρθρωση και οργάνωση των 
μεταπτυχιακών σπουδών, καθώς και ζητήματα σχετικά με 
την ανάθεση διδασκαλίας μαθημάτων και ασκήσεων στα 
μέλη Δ. Ε.Π., εντός του πλαισίου των εκάστοτε ισχυουσών 
διατάξεων. 

Άρθρο 35 

Έλεγχος των γνώσεων 

Η αξιολόγηση των μεταπτυχιακών φοιτητών γίνεται 
σύμφωνα με την κείμενη νομοθεσία καιτα οριζόμενα στο 
πρόγραμμα και τον κανονισμό μεταπτυχιακών σπουδών. 
Η αξιολόγηση της μεταπτυχιακής διπλωματικής εργα¬ 
σίας γίνεται από τριμελή εξεταστική επιτροπή, στην 
οποία μετέχουντο επιβλέπον μέλος Δ.Ε.Π. και δύο μέλη 
Δ.Ε.Π. από τα οποία το ένα είναι μέλος Δ.Ε.Π. του Τμή¬ 
ματος και το άλλο μπορεί να είναι μέλος Δ.Ε.Π. άλλου 
Πανεπιστημίου της ημεδαπής ή της αλλοδαπής ή ερευ¬ 
νητής αναγνωρισμένου ερευνητικού Κέντρου ή Ιδρύμα¬ 
τος. 

Άρθρο 36 

Προϋποθέσεις απονομής διδακτορικού διπλώματος 

1. Η κρίση του υποψήφιου διδάκτορα γίνεται μετά την 
ολοκλήρωση των υποχρεώσεών του, όπως αυτές ορίζο¬ 
νται από το Π.Μ.Σ. και τον εσωτερικό κανονισμό του Τμή¬ 
ματος. Η εξεταστική επιτροπή ορίζει την ημερομηνία, την 
ώρα και τον τόπο της δημόσιας υποστήριξης της διατρι¬ 
βής. Η απόφαση της Επιτροπής γνωστοποιείται στον υπο¬ 
ψήφιο και στο Τμήμα τουλάχιστον πέντε ημέρες πριν από 
την ημερομηνία που ορίστηκε. 

2. Ο υποψήφιος παραδίδει στο Τμήμα τον οριζόμενο 
από τον εσωτερικό κανονισμό του Τμήματος αναγκαίο 
αριθμό αντιτύπων της διατριβής και παράλληλα στη Βι¬ 
βλιοθήκη του Πανεπιστημίου ένα αντίτυπο σε ηλεκτρονι¬ 
κή μορφή, σύμφωνα με τις καθοριζόμενες προδιαγρα¬ 
φές. Η Βιβλιοθήκη δεν δημοσιοποιεί τη διατριβή εάν δεν 
συμφωνήσει ο υποψήφιος. 

3. Ο υποψήφιος αναπτύσσει το περιεχόμενο της διατρι¬ 
βής του δημοσίως ενώπιον της εξεταστικής του επιτρο¬ 
πής και απαντά στις ερωτήσεις και παρατηρήσεις των με- 


λώντης. Με σύμφωνη γνώμη της επιτροπής είναι δυνατόν 
να υποβληθούν ερωτήσεις προς τον υποψήφιο και από το 
ακροατήριο. Ακολούθως αποχωρεί ο υποψήφιος και το 
ακροατήριο, συσκέπτεται η επιτροπή και διατυπώνει την 
τελική της κρίση. Η επιτροπή κρίνει το πρωτότυπο του πε¬ 
ριεχομένου της διατριβής και την ουσιαστική συμβολή 
της στην επιστήμη. 

4. Η έγκριση βεβαιώνεται με το πρακτικό το οποίο περι¬ 
λαμβάνει εισήγηση από τον επιβλέποντα και αιτιολόγηση 
της ψήφου των μελών της Επιτροπής. Υπογράφεται από 
όλα τα μέλη της Επιτροπής και διαβιβάζεται στη Γ ενική 
Συνέλευση Ειδικής Σύνθεσης. Η τελευταία αναγορεύει 
τον υποψήφιο διδάκτορα με την ανάγνωση του πρακτικού 
σε δημόσια συνεδρίαση. Στη συνεδρίαση καλούνται οι 
Πανεπιστημιακές Αρχές. 

5. Πριν από την καθομολόγηση των υποψηφίων διδα¬ 
κτόρων μπορεί να δοθεί στον διδάκτορα πιστοποιητικό 
για την επιτυχή αποπεράτωση της όλης δοκιμασίας. Το 
διδακτορικό δίπλωμα (μεμβράνη) υπογράφεται από 
τον Πρύτανη, τον Πρόεδρο και το Γραμματέα του Τμή¬ 
ματος και σφραγίζεται με τη σφραγίδα του Πανεπιστη¬ 
μίου. 

6. Τα παραπάνω ισχύουν και για τα διατμηματικά προ¬ 
γράμματα μεταπτυχιακών σπουδών. 

7. Κοινά διδακτορικά διπλώματα με άλλα ΑΕΙ της χώρας 
ή του εξωτερικού εκπονούνται, εφόσον το επιτρέπει η νο¬ 
μοθεσία. 

Άρθρο 37 

Η γλώσσα της διδακτορικής διατριβής 

Οι διδακτορικές διατριβές συντάσσονται στην ελληνι¬ 
κή. Επιτρέπεται να συντάσσονται και στη γλώσσα των ξε¬ 
νόγλωσσων προγραμμάτων μεταπτυχιακών σπουδών. 

Άρθρο 38 

Καθομολόγηση πτυχιούχων και διδακτόρων 

Η καθομολόγηση των πτυχιούχων και των διδακτόρων 
γίνεται σύμφωνα με τα άρθρα 30 και 36 του παρόντος 
εσωτερικού κανονισμού έως τρεις φορές κάθε ακαδημαϊ¬ 
κό έτος. Σε πολυπληθή Τμήματα η καθομολόγηση γίνεται 
έως πέντε φορές. 

Άρθρο 39 

Οδηγός σπουδών και περιεχόμενο 

1. Ο Οδηγός σπουδών εγκρίνεται από το Τμήμα τον 
Απρίλιο κάθε έτους και διανέμεται στους φοιτητές στην 
αρχή του επόμενου ακαδημαϊκού έτους. 

2.0 Οδηγός σπουδών πρέπει να περιλαμβάνει ιδίως: α) 
το πρόγραμμα προπτυχιακών και μεταπτυχιακών σπου¬ 
δών, β) τον εσωτερικό κανονισμό λειτουργίας του Τμήμα¬ 
τος, γ) τη διαδικασία χορήγησης κοινωνικών παροχών 
προς τους φοιτητές (υποτροφίες, δάνεια, διδακτικά βι¬ 
βλία και βοηθήματα κ.λ.π.) δ) πληροφορίες για τη διοίκη¬ 
ση του Πανεπιστημίου, της Σχολής και του Τμήματος, ε) 
τα ονοματεπώνυμα και την ιδιότητα του διδακτικού προ¬ 
σωπικού του Τμήματος στ) τα ονοματεπώνυμα των ομότι¬ 
μων καθηγητών και όσων διετέλεσαν καθηγητές και βρί¬ 
σκονται εν ζωή, ζ) πληροφορίες για τη λειτουργία των 
σπουδαστηρίων, εργαστηρίων, κλινικών και βιβλιοθηκών 
του Τμήματος. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


20519 

Άρθρο 40 

Ομότιμοι Καθηγητές 

1. Η Σύγκλητος μετά από πρόταση των 2/3 της Γ.Σ. του 
Τμήματος μπορεί με απόλυτη πλειοψηφίατων μελών της 
να απονέμειτοντίτλοτου Ομότιμου Καθηγητή σε κάθε κα¬ 
θηγητή του Ιδρύματος κατά ή μετά την αποχώρησή του 
από την υπηρεσία και εφόσον έχει διακριθεί για την εκ¬ 
παιδευτική και ερευνητική δραστηριότητάτου, την κοινω¬ 
νική προσφορά του και την προσήλωσή του στους δημο¬ 
κρατικούς θεσμούς της χώρας. Οι Ομότιμοι Καθηγητές 
αναγνωρίζονταιτιμητικά ως Καθηγητές του Ιδρύματος σε 
οποιεσδήποτε εκδηλώσεις αυτού, αλλά δεν μπορούν να 
είναι μέλη συλλογικών πανεπιστημιακών οργάνων απο¬ 
φασιστικής αρμοδιότητας. Καλούνται όμως να συμμετέ¬ 
χουν στην ακαδημαϊκή ζωή είτε ως διδάσκοντες μεταπτυ¬ 
χιακών μαθημάτων μετά από αιτιολογημένη απόφαση της 
Γ.Σ. Ειδικής Σύνθεσης του Τμήματος, είτε ως μέλη συμ¬ 
βουλευτικών επιτροπών και στην έρευνα ως μέλη ερευ¬ 
νητικών ομάδων. Στην τελευταία περίπτωση αν το ερευ¬ 
νητικό πρόγραμμα διευθύνεται από ομότιμο καθηγητή 
και εφόσον απαιτείται η απασχόληση πανεπιστημιακού 
προσωπικού και χρήση χώρων και οργάνων του Πανεπι¬ 
στημίου, απαιτείται η προηγούμενη έγκριση του Τομέα ή 
της Γενικής Συνέλευσης του Τμήματος. 

2. Με απόφαση της Γ.Σ. του Τμήματος και εφόσον οι συν¬ 
θήκες το επιτρέπουν μπορεί να διατίθεται στους ομότιμους 
καθηγητές γραφείο και να παρέχονται διευκολύνσεις για 
τη συνέχιση της επιστημονικής τους δραστηριότητας. 

3. Ο τίτλος του Ομότιμου Καθηγητή αφαιρείται, ύστερα 
από απόφαση της Συγκλήτου του Ιδρύματος που λαμβά- 
νεται με πλειοψηφία των 2/3 των μελών της όταν συντρέ¬ 
χουν ιδιαίτερα σοβαροί λόγοι. 

Άρθρο 41 

Επίτιμοι Διδάκτορες 

1. Η Γ.Σ. του Τμήματος με πλειοψηφία των 3/4 του συ¬ 
νόλου των μελών της αποφασίζει για την απονομή του τίτ¬ 
λου του επίτιμου διδάκτορα σε Έλληνα ή ξένο που διέ- 
πρεψε στην επιστήμη, την τέχνη ή τα γράμματα ή προσέ- 
φερε πολύτιμες υπηρεσίες στην κοινωνία ή στο 
Πανεπιστήμιο. Η απόφαση λαμβάνεται μετά από αιτιολο¬ 
γημένη πρόταση δύο τουλάχιστον μελών Δ.Ε.Π. ενός Το¬ 
μέα και εκφράζεται με ψήφισμα της Γ.Σ. του Τ μήματος. Η 
αναγόρευση γίνεται σε δημόσια συνεδρία της Γ.Σ. του 
Τμήματος και συμμετέχουν σε αυτή ο Πρύτανης, ο Κο¬ 
σμήτορας της Σχολής, ο Πρόεδρος του Τμήματος και ένα 
τουλάχιστον από τα μέλη Δ.Ε.Π. που εισηγείται για τον 
αναγορευόμενο. Ο Πρόεδρος του Τμήματος διαβάζει το 
ψήφισμα και ακολουθεί ομιλία του αναγορευομένου. 

2. Ο τίτλος του επίτιμου διδάκτορα αφαιρείται μόνο για 
σοβαρούς λόγους και με την ίδια διαδικασία που ισχύει 
για τους ομότιμους καθηγητές. 

Άρθρο 42 

Θέματα πολιτιστικού, εθιμοτυπικού και τελετουργικού 
χαρακτήρα 

1. Το Ίδρυμα θεωρεί την οργάνωση πολιτιστικών εκδη¬ 


λώσεων που αποβλέπουν σε μια γενικότερη ανάπτυξη 
των μελών της Πανεπιστημιακής Κοινότητας ως απαραί¬ 
τητο συμπλήρωμα της εκπαιδευτικής και ερευνητικής 
δραστηριότητάς του. Για το λόγο αυτόν οργανώνει ή εν¬ 
θαρρύνει τους φοιτητές του ή και άλλους φορείς της Πα¬ 
νεπιστημιακής Κοινότητας να προβαίνουν στην οργάνω¬ 
ση πολιτιστικών εκδηλώσεων όπως π.χ. θεατρικών παρα¬ 
στάσεων, μουσικών και αθλητικών εκδηλώσεων, την 
οργάνωση καλλιτεχνικών εκθέσεων, εορταστικών εκδη¬ 
λώσεων κ.λ.π. που προάγουν την καλλιέργεια των μελών 
του και των μελών της τοπικής κοινωνίας. 

2. Οι δαπάνες για την οργάνωση των ανωτέρω εκδηλώ¬ 
σεων μπορεί να βαρύνουν ολικώς ή μερικώς τον προϋπο¬ 
λογισμό του Ιδρύματος, ύστερα από απόφαση του Πρυ- 
τανικού Συμβουλίου. 

3. Το Ίδρυμα συμμετέχει σε εκδηλώσεις εθιμοτυπικού 
και τελετουργικού χαρακτήρα όπου η παρουσία του επι¬ 
βάλλεται από εθνικούς και κοινωνικούς λόγους. 

Στις περιπτώσεις που η συμμετοχή αυτή απαιτεί δαπά¬ 
νες, οι δαπάνες αυτές μπορεί να βαρύνουν τον προϋπο¬ 
λογισμό του Ιδρύματος, ύστερα από απόφαση του Πρυ- 
τανικού Συμβουλίου. 

4. Η μέριμνα για την όλη οργάνωση των ανωτέρω εκδη¬ 
λώσεων είναι της αρμοδιότητας του Τμήματος Δημοσίων 
Σχέσεων και Εκδηλώσεων του Ιδρύματος. 

Άρθρο 43 

Διαπανεπιστημιακή Συνεργασία 

1. Το Ίδρυμα στη βάση της καλύτερης αξιοποίησης του 
δυναμικού του σε προσωπικό και μέσα αλλά και για την 
ευρύτερη χρησιμοποίηση των επιτεύξεών του επιδιώκει 
τη συνεργασία Α.Ε.Ι. του εσωτερικού και εξωτερικού σε 
εκπαιδευτικό και ερευνητικό επίπεδο. 

2. Οι συγκεκριμένες συμφωνίες μεταξύ του Ιδρύματος 
και των άλλων Α.Ε.Ι. για συνεργασία, εγκρίνονται από τη 
Σύγκλητο και υπογράφεται σχετικό πρωτόκολλο από τον 
Πρύτανη και τους εκπροσώπους των άλλων Α.Ε.Ι.. 

3. Οι συμφωνίες συνεργασίας δεν επιτρέπεται να παρα¬ 
βιάζουν τις αρχές λειτουργίας του Ιδρύματος. 

4. Για την πραγματοποίηση των διαπανεπιστημιακών 
σχέσεων παρέχεται η αναγκαία διοικητική υποστήριξη 
από τα αντίστοιχα Τμήματα Διεθνών Σχέσεων μέσα στα 
πλαίσια των αρμοδιοτήτων τους. 

Άρθρο 44 

Πανεπιστημιακό Άσυλο 

1. Για την κατοχύρωση της ακαδημαϊκής ελευθερίας, 
της ελεύθερης επιστημονικής αναζήτησης και της ελεύ¬ 
θερης διακίνησης των ιδεών, αναγνωρίζεται το Πανεπι¬ 
στημιακό Άσυλο. 

2. Το Πανεπιστημιακό Άσυλο είναι ασυμβίβαστο με 
οποιεσδήποτε διακρίσεις, που βασίζονται σε ιδεολογικές, 
κοινωνικές, φυλετικές ή γενετικές προκαταλήψεις, τον 
διαχωρισμό φύλων και γενικά διακρίσεων, που παραβιά¬ 
ζουν τα συνταγματικά δικαιώματα του πολίτη. 

3. Η διαφύλαξη του Ασύλου επαφίεται στην ελεύθερη 
βούληση καιτη δημοκρατική ευαισθησία όλωντων μελών 
της ακαδημαϊκής κοινότητας. 

4. Το Πανεπιστημιακό Άσυλο καλύπτει όλους τους χώ¬ 
ρους του Πανεπιστημίου και συνίσταται στην απαγόρευ¬ 
ση επέμβασης της δημόσιας δύναμης στους χώρους αυ- 

τούς χωρίς την πρόσκληση ή άδεια του αρμοδίου οργά¬ 
νου του Πανεπιστημίου, όπως τούτο ορίζεται στο Ν. 
1268/1982. 

Άρθρο 45 
Γενική διάταξη 

Τα ακαδημαϊκά Τμήματα μπορούν να εξειδικεύουν τις 
διατάξεις του παρόντος εσωτερικού κανονισμού, με βά¬ 
ση τις ιδιαιτερότητες τους και τα ειδικά προβλήματα που 
τυχόν αντιμετωπίζουν, και να συντάσσουν ειδικούς εσω¬ 
τερικούς κανονισμούς. Οι ειδικοί εσωτερικοί κανονι¬ 
σμοί, οι οποίοι πρέπει να είναι συμβατοί με τον παρόντα 
εσωτερικό κανονισμό, εγκρίνονται από τα αντίστοιχα 
συλλογικά όργανα διοίκησης και τελικά από τη Σύγκλη¬ 
το. 

Άρθρο Δεύτερο 
Έναρξη ισχύος 

1. Η ισχύς του παρόντος εσωτερικού κανονισμού αρχί¬ 


ζει από τη δημοσίευσή του στην Εφημερίδα της Κυβερνή- 
σεως. 

2. Από την έναρξη ισχύος του παρόντος εσωτερικού κα¬ 
νονισμού καταργείται κάθε απόφαση της Συγκλήτου ή άλ¬ 
λου οργάνου του Πανεπιστημίου Κρήτης, η οποία είναι 
αντίθετη προς τις διατάξεις του παρόντος ή αφορά θέμα¬ 
τα που ρυθμίζονται διαφορετικά με τον παρόντα εσωτε¬ 
ρικό κανονισμό. 

3. Η Σύγκλητος είναι αρμόδια για την τροποποίηση και 
κατάργηση διατάξεων του εσωτερικού κανονισμού, τη- 
ρουμένης της υπό του νόμου προβλεπόμενης διαδικα¬ 
σίας. Η αρμοδιότητα για την επίλυση ερμηνευτικών ζητη¬ 
μάτων που τυχόν θα ανακύψουν από την εφαρμογή του 
παρόντος κανονισμού ανήκει στη Σύγκλητο. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 24 Νοεμβρίου 2000 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 

